text:
भोजपुरी के रूप-रंग, सुभाव, संघर्ष आ कबो हार ना माने के प्रवृति ओकर आपन खासियत ह. नियतु आ भ्रष्टाचार का पाटन में पिसा, श्रम संघर्ष आ जिजिविषा का बूते उठ खड़ा होखे वाला भोजपुरिहा जइसे अपना भासा में प्रेम आ उल्लास के छन ना भुलाले सन, ओइसहीं भोजपुरी कविता में प्रेम, करुणा, आस-विश्वास, सपना, श्रम-संघर्ष का साथे झलकत मिली.
पिछला 19 अप्रैल का दिने बलिया के टाउन हाॅल – बापू भवन – में भइल पाती सांस्कृतिक मंच के कवि समागम में हाॅल के सभागार में मौजूद लोग धरती के लय-ध्वनि आ भासाई तरलता से भाव विभोर हो गइल. आजमगढ़ के भालचन्द्र त्रिपाठी के सरस्वती वंदना हिया के तार झंकृत कइलस त उनकर चइती-गीत मरम के छू लिहलस. उनका गीतन के पंक्तियन से सुनवइयन के मन भींज गइल –
कबके दिया बुताइल, अबले निनिया कहाँ भुलाइल बा?
आपन सुधि, अपने हियरा में ढेर दिनन पर आइल बा.
शिवजी पांडेय ‘रसराज’ सुनेवालन के नागमति-विरह के चइत-राग में उतरलन त भगवती प्रसाद द्विवेदी मातृभासा के मातृत्व आ नेह-छोह के बखान कइलन. वाराणसी के विजय शंकर पाण्डेय आस्था-विश्वास के दिया जरावत लउकलन त प्रकाश उदय गरीबी, दिखावा आ सपना के चित्र खींचत मनुष्य के हिया के भाव उजागर कइलन.
डा॰ कमलेश राय जब गाँव का सुभाव के चित्र खिंचलन त सुनवइया वाह-वाह कर उठलें –
बहरे, घरे, खेत- खरिहाने, सूते भले निखहरे गाँव.
रोजे सुख के साँझ निहारत, जागेला भिनसहरे गाँव.
शशि प्रेमदेव के गजल का शेरन के खूब वाहवाही मिलल त हीरालाल हीरा के किचेन-शास्त्र प्रतीकात्मक रूप से सामाजिक राजनीतिक विसंगतियन के उघारत लउकल. आरा से आइल शिवपूजन लाल विद्यार्थी आ देवरिया के गिरधर करुण के गीतो सराहल गइली सन. मऊ के दयाशंकर तिवारी के गीत – ‘बइठल सँझिया से होला सबेर बलमा,/ काहें बिसरवलऽ हमके अनेर बलमा?’ हिया छू लिहलसि.
डा॰ अशोक द्विवेदी कविकर्म आ रचनाशीलता के प्रासंगिकता पर सवाल उठावत नया तेवर क गीत ‘केकरा खातिर’ सुनवलन. त्रिभुवन प्रसाद सिंह ‘प्रीतम’, शत्रुघ्न पाण्डेय, कन्हैया पाण्डेय, अशोक तिवारी, विजय मिश्र, नवचन्द्र तिवारी, बी॰एन॰ शर्मा, फतेहचन्द, डा॰ राजेन्द्र भारती वगैरह कवियन का बाद हास्य रसावतार कुबेेर नाथ मिश्र ‘विचित्र’ के अध्यक्षीय कविता सुनवइयन के गुदगुदावत, चिकोटी काटत लउकल.
एह कवि समागम के संचालन डा॰ कमलेश राय कइलन.


c: text/html

text:
राजनीति में नीचतई के कवनो सीमा ना होखे. आ दिन प दिन ई अउरी नीचे गिरल जात बा. गुजरात के चुनाव कांग्रेस आ भाजपा का बीच में नाक के लड़ाई बनि गइल बा. हज का भरोसे निकलल कांग्रेस मुतमइन रहुवे कि अबकी गुजरात में ओकर सरकार बनि जाई आ बबुआ के ताजपोशी का बाद ई उनुका ला सबले बड़का उपहार हो जाई आ उनुकर तुतुही दुनिया भर में बाजे लागी. बाकी जस-जस दिन आगे बढ़ल तस-तस कांग्रेस का बुझाए लागल कि ई सिरफल फोड़ल ओकरा बेंवत में नइखे.
राम जी के होखले से इन्कार करे वाला कांग्रेसी खानदान तब अपना के जनेऊधारी बरहमन साबित करे में लाग गइल. एने मन्दिरे-मन्दिर मूड़ी पटकत चलत बबुए के गोल के एगो बड़हन नेता आ वकील कपिल सिब्बल सुप्रीम कोर्ट में माँग क दिहलन कि जबले 2019 के भोट नइखे हो जात तब ले राम मन्दिर के मसला पर कोर्ट कवनो सुनवाई मत शुरु करे. ओने अहमद पटेल के मुख्यमंत्री बनावे के लालच देत कांग्रेस मुसलमान गोलबन्दी शुरु क दिहलसि. पाकिस्तानी सेना खुल के कांग्रेस, राहुल आ अहमद पटेल के तरफदारी करे लागल कि अगर मोदी के हरावे के बा त हिन्दुवन के एका तूड़ल बहुते जरुरी बा. योजना त पहिलहीं से बनल रहल बाकिर खुलासा अब जा के भइल बा.
हिन्दुवन के एका तूड़े ला कांग्रेस हज के सहारा ले लीहलसि. अब ई हज ऊ हज ना ह. हार्दिक, अल्पेश आ जिग्नेश के नामन के पहिला अक्षर मिला के बनल मंत्र ह ई हज जवना भरोसे कांग्रेस गुजरात के वैतरणी पार करे के सपना देखले रहुवे. एहिबीच पहिला दौर के भोटिंग का ठीक पहिले मणिसंकर अय्यर एगो धमाका क दिहलन. नरेन्द्र मोदी ला सोनिया आ प्रियंका का बाद इहो नीच शब्द के इस्तेमाल क दिहलन आ मोदी का साथही उनुकर पूरा गोल लपकि लिहलसि एह नीचतई के. कांग्रेस के सन्निपात जस हो गइल आ आनन-फानन में मणिसंकर के कांग्रेस से निलम्बित क दीहल गइल.
राजनीति के जवन नीचतई प मणिसंकर उतरलन तवन कवनो पहिला बेर के बाति ना ह. एहसे पहिलहूं ई शख्स मोदी ला तरह-तरह के अपशब्दन के इस्तेमाल क चुकल बा बाकिर एक्शन पहिला बेर लीहल गइल बा ओकरा खिलाफ. एहसे एकरा पाछा के मरम जानल जरुरी बा. राजनीति में कबहूं कवनो बाति सोझ ना होखे. कहीं प निगाहें कहीं प निशाना राजनीति में आए दिन होखत रहेला. मणिसंकर कांग्रेस के प्रचार समूह के सदस्य हउवन आ ई सोचल गलत होखी कि ऊ बिना सोचले समुझले अइसन काम क जइहें जवना से कांग्रेस के नुकसान हो जाव.
असल में ई सबकुछ कांग्रेसी रणनीति के स्क्रिप्ट का हिसाबे से हो रहल बा. पहिले त हज के सहारा ले के हिन्दुवन के एका तूड़े के कोशिश भइल. फेर ईसाई आर्कबिशप से राष्ट्रवादियन के हरवावे के गोहार लगवावल गइल. राहुल के जनेऊधारी बरहमन होखल जान के मुसलमान बिदकसि जनि एह ला कपिल सिब्बल से राम मन्दिर के विरोध करवावल गइल. बाकिर हर चाल उलटा पड़त देखि के आखिर में राहुल के छवि बचावे ला ब्रह्मास्त्र का रुप में मणिसंकर के बयानबान चलवा दिहलसि कांग्रेस. काहे कि ओकरा मालूम हो गइल बा कि अगिला अतवार का दिने 18 तारीख के जब भोट गिनाई त कांग्रेस के हारल पकिया बा. एह हार से राहुल के प्रेसिडेन्सी प आँच मत आवे एहला मणिसंकर अब सभका निशाना प आ जइहन. मणिसंकर के कांग्रेसी भक्ति प कवनो शंका कइला के जरुरत नइखे. अपना मालिक-मलिकिनी ला ऊ कवनो नीचतई क सकेलें आ आपन बलिदानो दे सकेलें.
हालांकि कुछ लोग एह राय से सहमत नाहियो होखी. काहें कि ओह लोग के राय बा कि राहुल के ताजपोशी से निराश होके कपिल सिब्बल, शशि थरुर, चिदम्बरम, मणिसंकर वगैरह भितरघाती लोग कांग्रेस के बरबाद करे प आ गइल बा. खैर असल खेल जवन होखे हमहन के खुश होखे के चाहीं कि आखिरकार गान्ही बाबा के कहल सही साबित होखे का कगार प आ गइल बा. आजादी का बाद ऊ चहले रहलें कि कांग्रेस के विघटित क दीहल जाय.
(कोलकाता के हिन्दी दैनिक समज्ञा में पिछला अतवार 10 दिसम्बर का दिने अँजोर भइल.)
राजनीति में नीचतई आ कि नीचतई में राजनीति – बतंगड़ 65
राजनीति में नीचतई के कवनो सीमा ना होखे. आ दिन प दिन ई अउरी नीचे गिरल जात बा. गुजरात के चुनाव कांग्रेस आ भाजपा का बीच में नाक के लड़ाई बनि गइल बा. हज का भरोसे निकलल कांग्रेस मुतमइन रहुवे कि अबकी गुजरात में ओकर सरकार बनि जाई आ बबुआ के ताजपोशी का बाद ई उनुका ला सबले बड़का उपहार हो जाई आ उनुकर तुतुही दुनिया भर में बाजे लागी. बाकी जस-जस दिन आगे बढ़ल तस-तस कांग्रेस का बुझाए लागल कि ई सिरफल फोड़ल ओकरा बेंवत में नइखे.

robotstxt: allowed

filter: keep


text:
– दिलीप पाण्डेय
बरखे वाला बादल सगरी छाइल
खिल गइल चेहरा मुरझाइल
अब ना कहीं सुखार होई
घर घर में बहार होई
बंद जुबानो अब बोली
अभागनो के उठी डोली
वृद्ध नयन का बावे आस
संकट अब ना आई पास
झंझट से चेहरा रहे झुराइल
बरखे वाला बादल सगरी छाइल.
पत्थरो पर उगी अब घास
केहू केहू के ना रही दास
समरसता बुझाता अब आई
लहतांगर व्यवस्था बदल जाई
अब ना होई मूँह देखउअल
ना रही अबूझ कौनो बुझउअल
आसरा के दिअरी फेरू जगमगाई
बरखे वाला घाटा सगरी छाइल
(2)
लचकेला बाँस जहां घरे-घर गवाय जतसारी
गेहूं धान उपजे जहाँ बछडु मारे हुथकारी
हउआ जहां के रोग भगावे, जरे जहां घोनसारी
गउआ के मत भुलाईं, अरजी बा हमारी.
(3)
का होई?
मिठाई के मिठास ना रही त का होई?
गुल में खुशबू ना रही त का होई?
धरती पर घास ना रही त का होई?
जिनगी में आस ना रही त का होई?
पढ़े पढ़ावे के पिआस ना रही त का होई?
दया गुरु के पास ना रही त का होई?
ज्ञान आ सम्मान ना रही त का होई?
रुक जाई मानवता के विकास,
अगर एह पर विचार ना होई.
(4)
पछेआ लेलकारऽता, गेहूँ ललिआइल,
चदरा ओढ़ाता रजाई धराईल.
मन करे बबुआ के देखे के सुरतिया,
आ जईती हम जदि मिलीत संघतिया.
आव गांवे छोड़ऽ परदेश के कमाई,
खेती खूब करीह जा मिल दुनु भाई.
छान छप्पर देहेब हम छवाई,
घरे आ बबुआ खाई दूध मलाई.
अब हम ना मारेब कबहू ठोना,
तूही हमार सब बारऽ चांदी आ सोना.
(5)
रोग आ रोगी दूनू के बचावहूं क सिद्धांत ठिके बा,
आग खुद लगा के बुतावहूं के सिद्धांत ठिके बा,
वादा के डेहरी भभका के ना पूरावहूं के सिद्धांत ठिके बा,
झलक देखा के ललक बढ़ावहूं के सिद्धांत ठिके बा।
पूर्वोत्तर के भोजपुरिया भाई लोग के नमस्कार.
हमनी त संसार के हर कोना में फइलल बानी लेकिन आसाम बंगाल मे अलग रूप में निवास करेनी जा. बंगाल से नाता के विशेष कारण बा. काहे कि बिहार बंगाल के हिस्सा रहे. भोजपुरिया क्षेत्र में उद्योग धंधा के अभाव हमनी के परदेस जाए खातिर मजबूर क दिहलस. रोजीरोटी के तलाश में हमनी के पूर्वज आसाम आइल. इहाँ लोग नगर बस्ती में छोट मोट बर-व्यपार क के जीवन गुजारे लागल. समय बितला पर ठिकेदारी लमहर व्यापार वगैरह करे लागल लोग, लेकिन साल 2003 के नवम्बर महीना सभका के झकझोर के राख दिहलस. अइसे त आतंकवादियन के नजर पहिलहीं से खराब रहे लेकिन रेलवे में भर्ती लेके भइल झगरा का आर में सीधा साधा गांव के लोग के आगे कइके उ अइसन खुन खराबा कइलें सँ कि दूधमूहाँ बच्चो सबके ना बकसले. एह तरह के अधिकतर घटना तिनसुकिया आ डिब्रूगढ़ जिला में भइल. कई गो राहत शिविर बन गइल. जहां तहाँ से लोग के प्रशासन आ भलमानुष असमिया भाई लोग का मदद से ले आवे के काम शुरु हो गइल. साँझ होते मन घबराए लागे, करेजा काँपे लागे. अइसन अव्यवस्था हो गइल रहे कि कटले खून ना. कताना लोग के जीवन भर के कमाई लूटा गइल, कतना लोग अनाथ हो गइल. समय हर घाव के भर देबेला. सब कुछ धीरे धीरे सामान्य हो गइल लेकिन भोजपुरिया लोग पर भइल अत्याचार के वाजिब कारण आज ले जवाब खोजत बा.
– दिलीप कुमार पाण्डेय
संपर्क :
दिलीप कुमार पाण्डेय,
सैखोवाघाट,
तिनसुकिया, (असम).


text:
स्पेनिश लेखक जेवियर मोरो के लिखल किताब ‘दि रेड साड़ी’ के पिछला सरकार का जमाना में कांग्रस भारत में प्रकाशित ना होखे दिहलसि. सोनिया गाँधी के जीवन के कहानी के नाटक का तरह लिखल एह बयान का बारे में लेखक के दावा बा कि किताब में लिखल सगरी बात सचाई पर आधारित बा. बाकिर कांग्रेस ना चाहत रहुवे कि लोग के सोनिया गाँधी के बारे में सचाई के जानकारी होखो तबहिए शायद एह किताब के अतना तगड़ा विरोध भइल कि लेखक महीनो आपन ई मेल खोले के हिम्मत ना कर पवलें कि पता ना कवन कवन धमकी उनकर इन्तजार करत होखी.
स्वाभाविक बा कि एह पृष्ठभूमि में ओह किताब का बारे में जाने के रुचि अधिका लोग के हो जाई आ लोग ओह किताब के एक बेर पढ़ल जरूर चाही कि आखिर ललकी साड़ी का पीछे कवन बाति बा जे ओकर अतना जोरदार विरोध भइल रहे. कांग्रेसी लोग स्पेनिश दूतावास का सोझा प्रदर्शन कइले रहन कि किताब छपे मत दिहल जाव.
एगो संवाददाता से बतियावत जेवियर मोरो कहलन कि पता ना काहे कांग्रेसी सोनिया गाँधी के रोबोट बनावे पर लागल रहेलें. सभे ई साबित करे में लागल बा कि सोनिया हिन्दुस्तानी हई. लोग साँच बात के झूठियावे में लागल बावे. मानल जाव कि ऊ हिन्दुस्तान पर राज करत रहली बाकिर रहली त आखिर इटालियने आ इटालियने रहबो करीहें.
सबले खास बात ई बा कि लेखक सोनिया के प्रशंसक हउवन आ सगरी बात तथ्य पर लिखले बाड़न. साँच बा कि शादी का बेरा सोनिया के बाप कहले रहलन कि तोरा के बाघ के खिया दीहें स. सोनिया कवनो राजघराना के राजकुमारी ना होके एगो साधारण इटालवी परिवार के लड़की रहली जे एयर होस्टेस बने के सपना देखले रही बाकिर बन गइली हिन्दुस्तान के शासक.
मोरो बतवलन कि कांग्रेसियन के सबले बेसी विरोध रहल एह बात पर कि इमरजेन्सी का दौरान ऊ राजीव आ अपना बेटा बेटी समेत देश छोड़ देबे के चाहत रहली. एक जगह एगो काल्पनिक बातचीत के चरचा बा जहाँ इन्दिरा गाँधी के मौत का बाद जब राजीव पीएम बनलन त सोनिया पूछत बारी कि ‘ई का करत बाड़ऽ.’ मोरो के डर बा कि कहीं उनकरो हाल स्पेनिश लेखक सलमान रश्दी जइसन मत हो जाव. बाकिर उनका इहो भरोसा बा कि हिन्दुस्तान लोकतांत्रिक देश ह. कहलन कि चार्ली हेब्दो प्रकरण का बाद कवनो किताब के विरोध ओह देश आ ओकरा सगरी प्रणाली ला नुकसानदेह साबित होखी.
कहलन कि सोनिया के एगो व्यक्ति का रूप में पसन्द करेलें बाकिर ओकरा के ना कर सकसु जवन सोनिया उनका किताब साथे कइली.


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
डॉ. रामरक्षा मिश्र विमल जी कऽ चारि गो चइता
जाए नाहीं देबि हम बहरवा ए रामा
एह पारी तोहके।
भले तनी कम मिली ओतने में रहबो
गाँवही में करबो गुजरवा ए रामा
एह पारी तोहके।
तहरे करेजवा से सटिके जुडइबो
नाहीं चाहीं घूमे के शहरवा ए रामा
एह पारी तोहके।
पइसा के भूखे काहें देंहिया सुखइब
हम पिअबि बिरह जहरवा ए रामा
एह पारी तोहके।
रोंआ-रोंआ खुशिया समाइल ए रामा
पिया घरे अइले।
मध दुपहरिया के तपल बटोहिया
पनिया से जइसे अघाइल ए रामा
पिया घरे अइले।
सपनो में देखीं अँकवरिया बलमु के
आजु मोरा हियरा जुडाइल ए रामा
पिया घरे अइले।
सिहरेला अंग-अंग खिलि गइले जोबना
पोरे-पोरे रस भरि आइल ए रामा
पिया घरे अइले।
पिया नाहीं चइत में घरवा ए रामा
केकरा ले बोलीं?
बेला आ चमेली सभ फूल फूलि गइले
जोबनो के फुलवा फुलइले ए रामा
केकरा ले बोलीं?
करेला मोबाइले प आजु-काल्हु रोजहीं
बइठींले कइके सिंगरवा ए रामा
केकरा ले बोलीं?
सपनो में चुरिया खनकि जाले रहि-रहि
बहि जाला आँखि के कजरवा ए रामा
केकरा ले बोलीं ?
बदलल समतवा सुहावन ए रामा
चइत महिनवा।
बिगत बरिसवा के भइले बिदाई
नवका अनाज के ओसावन ए रामा
चइत महिनवा।
ठुनकेली गोरिया बहरवा ना जइह
करेला बलमुआ मनावन ए रामा
चइत महिनवा।
सभ भाई मिलि जाले बढ़ेला परेमवा
गंगा नियन घर होला पावन ए रामा
चइत महिनवा।
----------------------------------
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
तब से बा अउँजियाइल जब से शहर में आइल तब से बा अउँजियाइल रोटी बदे दुलरुआ खूंटा से बा बन्हाइल गदहो के बाप बोले, दिनवो के रात ...


text:
Monthly Archives: April 2017
मजदूर दिवस पर लांच होगा भोजपुरी फिल्म जिगर का फर्स्ट लुक
भोजपुरी फिल्म जिगर का फर्स्ट लुक एक मई को मजदूर दिवस के अवसर पर लांच किया जाएगा। निर्माता विकास कुमार व निर्देशक प्रेमांशु सिंह...
मई में प्रदर्शित होगी भोजपुरी फिल्म निरहुआ हिन्दुस्तानी 2
निरहुआ इंटरटेनमेंट प्रा. लि. प्रस्तुत, राहुल खान प्रोडक्शन के बैनर तले निर्मित भोजपुरी सिनेमा की बहुचर्चित भोजपुरी फिल्म निरहुआ हिन्दुस्तानी 2 मई में...
कवने ओरियाँ
पीरितिया के कइसे जोगाईं जोगी जी । कवने ओरियाँ मुहवाँ छिपाईं जोगी जी ॥ बयरी बनल बाटें पुलिस दरोगवा अचके मे बढ़ल जाता प्रेम रोगवा घरी घरी देवता...
सीमा सिंह और आदित्य मोहन का ठुमका भोजपुरी फिल्म परिवार के बाबू में
धनंजय प्रताप सिंह के निर्देशन में संस्कार आर्ट इंटरनेशनल के बैनर तले बनने जा रही भोजपुरी फिल्म परिवार के बाबू का मुंबई में शूटिंग...
भोजपुरी बॉक्स ऑफिस पर धमाल मचाने को तैयार भोजपुरी फिल्म बेटवा बाहुबली 2
पटना। भोजपुरी की सुपर हिट फिल्म बेटवा बाहुबली के सफलता के बाद फिल्म का सिक्वल भोजपुरी फिल्म बेटवा बाहुबली 2 भोजपुरी बॉक्स ऑफिस पर...
भोजपुरी फिल्म दारू को मिला सेंसर बोर्ड से ‘ए’ प्रमाण पत्र
बनवासी फिल्म एंटरटेनमेंट एण्ड म्यूजिक कृत भोजपुरी फिल्म दारू को सेंसर बोर्ड ने "ए" प्रमाण पत्र के साथ पास कर दिया। बिहार में...
भोजपुरी फिल्म एक्शन राजा बिहार और झारखण्ड में 21 अप्रैल को होगी प्रदर्शित
फिल्म निर्माण की श्रृंखला में आये दिन कई फिल्में निर्मित होती रहती हैं, जिससे दर्शको का मनोरंजन हो। जी हाँ, इसी क्रम में दर्शको...
सोशल मीडिया में छाई सौतिनिया
भोजपुरिया फ़िल्म जगत की टॉप की दो अदाकारा इन दिनों सोशल मीडिया में छाई हुई है और इसकी वजह है इन दोनों पर फिल्माया...
अब कैसे जिएं तेरे बिन से बाॅलीवूड में कदम रखेंगे अभिनेता अभिषेक भोजपुरिया
कहते हैं कि अगर किसी चीज को सच्चे दिल से चाहो तो सारी कायानात उसे मिलाना चाहती है। कुछ इसी चाहत के साथ अभिनय...
भोजपुरी फिल्म ससुराल का फर्स्ट लुक
भोजपुरी युवा स्टार प्रदीप पांडेय चिंटू की नई भोजपुरी फिल्म ससुराल का फर्स्ट लुक आउट कर दिया गया है जिस पोस्टर में वो...
पवन सिंह की बेजुबान से दोस्ती की मिसाल है भोजपुरी फिल्म तेरे जईसा यार...
भोजपुरी स्टार पवन सिंह की दोस्ती की मिसाल भोजपुरी फिल्म तेरे जईसा यार कहाँ में देखने को मिल रही है। इंसान और बेजुबान...
भोजपुरी अभिनेत्री ऋतू सिंह के प्यार में पागल हुए कल्लू
सोशल मीडिया पर इन दिनों युवा सुपर स्टार अरविंद अकेला 'कल्लू' का एक फोटो काफी धूम मचा रहा है। उस फोटो को देखकर यह...
अभिनेत्री ख्याति सिंह कि अगली भोजपुरी फिल्म बलमुआ तोहरे खातिर
भोजपुरी फिल्म लेके आजा बैंड बाजा ए पवन राजा से भोजपुरी फिल्म जगत में अपने अभिनय के कैरियर की शरुआत करने वाली अभिनेत्री...
एक्शन और म्यूजिक भोजपुरी फिल्म बेटवा बाहुबली 2 का मुख्य आकर्षण : अजय दिक्षित
आजकल फिल्म बाहुबली की चर्चा हो रही है, एक ओर साउथ की फिल्म बाहुबली 2 जल्द प्रदर्शित होने जा रही है वहीं अजय दिक्षित...
भोजपुरी फिल्म तेरे जईसा यार कहाँ का पोस्टर
भोजपुरी फिल्म तेरे जईसा यार कहाँ में मुख्य भूमिका में पवन सिंह के साथ कुणाल सिंह, काजल राघवानी, नवोदित आकाश सिंह यादव, प्रतिभा पाण्डेय,...
बॉक्स आफिस पर नंबर वन बनी भोजपुरी अभिनेत्री अक्षरा सिंह
कई सुपरहिट फिल्मों के जरिये सिनेप्रेमियों की पहली पसंद बनी हुई हैं, वहीं बॉक्स ऑफिस पर भी नम्बर वन बन गई हैं। भोजपुरी सिनेमा...
28 अप्रैल को प्रदर्शित होगी भोजपुरी फिल्म गैंग ऑफ सिवान
प्रतिष्ठा का नकाब पहने हुए समाज के ठेकेदारों का पर्दाफाश करने वाली सारा इंटरटेनमेंट के बैनर तले निर्मित भोजपुरी फिल्म गैंग ऑफ सिवान 28...
भोजपुरी फिल्म मुकद्दर की शूटिंग में व्यस्त अभिनेता बालेश्वर सिंह
कई फिल्मों में अपनी कुशल अभिनय क्षमता से एक अलग पहचान बना चुके खल अभिनेता बालेश्वर सिंह आजकल भोजपुरी फिल्म मुकद्दर की शूटिंग लखनऊ...
पवन सिंह अभिनीत भोजपुरी फिल्म तेरे जईसा यार कहाँ का प्रदर्शन 14 अप्रैल से
पवन सिंह अभिनीत भोजपुरी फिल्म तेरे जईसा यार कहाँ का प्रदर्शन 14 अप्रैल से बिहार, झारखण्ड, मुंबई, गुजरात, बंगाल, नेपाल सहित 7 राज्यों में...
भोजपुरी फिल्म जमाई राजा का मुहूर्त संपन्न
भोजपुरी फिल्म निर्माता अरुण तिवारी की दूसरी भोजपुरी फिल्म जमाई राजा का मुहर्त मुंबई के स्वर कोकिला लता मंगेशकर के रिकॉर्डिंग स्टूडियो में धूमधाम...
12Page 1 of 2


text:
जिला वाराणसी, ब्लाक, चिरईगाँव, हरहुअंा, गाँव गोपपुर, बड़ा लालपुर, अल्लोपुर। इहंा पर इ सबगाँव में बिजली नाहीं हव। कहीं पर लोग पचास साल से रहत हयन त कहीं पर लोग एक पीढ़ी से रहत हयन।
गोपपुर के सन्तोष, मनोज अल्लोपुर के कुमारी देवी हीरामनी, राधेश्याम, बड़ा लालपुर, विश्वनाथ राम दीलिप के कहब हव कि हमने के इहंा पर रहत एतना दिन हो गएल हव। लेकिन अभहीं तक बिजली के कनेक्शन नाहीं हव। हमने दूसरे गाँव से बिजली जलावल जाला। तब सरकार भी हमने के तार काट के फेंक देला। जबकि हमने बिल भी जमा करल जला। अब त मिट्टी के तेल भी ढाई लीटर से दू लीटर हो गएल हव। एक महीना भी नाहीं चल पावला।
बिजली विभाग के अधिकारी वी. पी. सिंह के कहब हव कि जहंा पर बिजली नाहीं हव। वो सब खातिर के करीब अस्सी करोड़ के योजना पास भयल हव। अभहीं इ कब तक चालू होई कुछ कहल नाहीं जा सकला।
बिजली आउर पानी के लेके होत हव धरना
जिला वाराणसी, लहुराबीर आजाद पार्क। बिधायक अजय राय के साथ लगभग एक सौ लोग धरना पर बइठल रहलन बिजली आउर पानी के मागं के लेके आउर ऐ लोगन के कहब हव कि अगर हमने के चैबीस घन्टा मे बिजली नाही आयल त हमने डी.एम कार्यालय में तोड फोड. करल जाई ऐतना महगाई मे ऐतना बिजली कटौती होई त हमने पानी बिना रह जायल जाई।


text: जिला वाराणसी, नगर क्षेत्र टकटकपुर सरसौली। इहां पर नक्शा ना रहे से जे. सी. बी. मशीन से लगभगचार मकानन के तोड़ फोड़ भयल। इ तोड़ फोड़ में अपर सचिव अनिल भटनाकर मौजूद रहलन। एमे एक सही मकान भी टूट गएल। विनोद केजरीवाल के कहब हव कि बिना नोटीस के मकान के तोड़ फोड़ भयल। सन् 2008 में नोटीस मिलल रहल। लेकिन अब बिना नोटीस के मकान टूटल हव। तोड़ फोड़ करे से पहिले दू लाख मंगले रहलन। आशीष गुप्ता के कहब कि हम बिल भी भरत रहली। मकान के टैक्स भी भरत रहली। अचानक आके तोड़ फोड़ करे लगलन। मना कइले पर कहलन कि नक्शा सही नाहीं हव। एक लाख बारह हजार के चेक कटाल तब नाहीं तोड़लन। पइसा लेके चल गइलन। राम अंचल के कहब हव कि हमार मकान नम्बर सही रहल। तब भी लोग हमार मकान तोड़ देहलन। आउर मना कइले पर हमने से नोंक झोंक करे लगलन। अब हमने कहा जायल जाय। अपर सचिव अनिल भटनागर, वी. डी. ए. जनता से कहिन कि अराजी नम्बर के आधर पर मकान के तोड़ फोड़ होत हव। जनता गलत आरोप लगावत हव।


text:
हेलल हेलल भईंसिया पानी में
April 23, 2017
दिल्ली नगर निकाय चुनाव के एक्जिट पोल में बतावल जात बा कि तीनों नगर निगमन प भाजपा फेरु काबिज होखे जात बिया. पिछला दस बरीस से एह निका.न प भाजपे के कब्जा रहल ह आ एंटी इनकंबेंसी के काट निकालत भाजपा कवनो पार्षद के दुबारा टिकट देबै कै गलती ना कइलसि. दोसरे दिल्ली सरकार चलावत आआपा जतना गलत कइलसि ओकर परिणाम हाल के उपचुनाव में देखे के मिल गइत जब राजौरी गार्डेन सीट से आआपा के धकेल के भाजपा अपना हाथे क लिहलसि. मानसिक तौर प हार मान चुकल आआपा ईवीएम के गड़बड़ी के बहाना बना के आपन झेंप मेटावे के कोशिश करे लागल.
आजु भइल चुनाव के एक्जिट पोल के परिणाम कुछ एह तरह से बा –
पिछला चुनाव में भाजपा के 138, कांग्रेस के 77 आ बीएसपी के 57 सीट मिलल रहुवे. ओह बेरा आआआपा के जनमो ना भइल रहल. बाद में एगो गाछ लगा के टिम्बर मर्चेंट बने के सपना देखत केजरीवाल भर देश में आपन वजूद देखे लगलन आ देश के पीएम बने के सपनो देखे लगलन. वाराणसी, पंजाब, गोवा में हार का बाद उनुकर उमीद अब दिल्ली नगर निकायन प टिकल रहुवे आ अब एहिजो से उनुकर विदाई हो गइल लउकत बा.


text:
“भोजपुरी दिशाबोध के वैचारिक साहित्यिक पत्रिका “पाती” एगो अइसन रचनात्मक मंच ह जवन भोजपुरी भाषा साहित्य के एगो नया पहिचान दिहलसि. एकरा रचनात्मक आंदोलन से जुड़ के अनेके लेखक राष्ट्रीय स्तर पर आपन पहचान बनवलन.” ई कहना रहल डा.श्रीराम सिंह के जे विश्व भोजपुरी सम्मेलन के बलिया ईकाई का ओर से द्वारा बलिया के कुंवर सिंह इंटर कालेज में आयोजित पाती अक्षर सम्मान समारोह के अध्यक्षता करत रहलें.
एह आयोजन के शुरुआत मुख्य अतिथि दयाशंकर तिवारी आ विश्व भोजपुरी सम्मेलन के राष्ट्रीय सचिव डा.अशोक द्विवेदी माँ सरस्वती के छवि पर फूलमाला चढ़ा के कइलन. एकरा बाद पाती के संपादक आ अध्यक्ष मशहूर भोजपुरी कवि आनंद संधिदूत आ शंभूनाथ उपाध्याय के अंगवस्त्रम, स्मृति चिन्ह, प्रमाण पत्र आ नारियल देके सम्मानित कइल लोग. एकरा बाद अक्षर सम्मान आ स्मृति चिन्ह कथा लेखन में खास काम कइला खातिर मशहूर कथाकार राजगुप्त आ मशहूर युवा कथाकार डा.विष्णुदेव के दिहल गइल. एकरी बाद चर्चित रचनाकार रमेश चंद्र के हालही में प्रकाशित कहानी संग्रह ‘चिमनी के धुंआ’ के विमोचन डा.प्रकाश उदय आ मुख्य अतिथि दयाशंकर तिवारी का हाथे भइल. एह कहानी संग्रह का बारे में डा. प्रकाश उदय कहलन कि लेखक रमेश चंद्र समाज के विसंगतियन आ आजु के सच्चाउ उजागर कइला क साथही सोद्देश्य लेखन करत बाड़ें.
समारोह के दुसरका सत्र में एगो प्रतिनिधि कवि सम्मेलन के आयोजन भइल जवना में मऊ से आइल कवि डा.कमलेश राय, आ डा.दयाशंकर तिवारी, वाराणसी से पधारल डा.प्रकाश उदय, मिर्जापुर से आनंद संधिदूत, गाजीपुर से मिथिलेश गहमरी आ अक्षय कुमार पांडेय क साथ ही डा.अशोक द्विवेदी, शंभुनाथ उपाध्याय, विजय मिश्र, हीरा लाल हीरा, शिवजी पांडेय रसराज, बृज मोहन प्रसाद अनारी, अनंत प्रसाद राम भरोसे, शशि प्रेमदेव, कन्हैया पांडेय, जनार्दन चतुर्वेदी वगैरह आपन कविता पाठ कइलन.
दुनु सत्र के संचालन कौशलेंद्र कुमार सिन्हा कइलन.


text:
भोजपुरी
नगरिया, भोजपुरी पंचायत अउर नवजागरण प्रकाशन द्वारा संयुक्त रूप से आयोजन हो रहल
बा
माईभाखा कबितई
प्रतियोगिता
राम-राम, नमस्कार। माईभाखा कहानी लेखन प्रतियोगिता की सफलता
की बाद भोजपुरी नगरिया, भोजपुरी पंचायत अउर नवजागरण प्रकाशन की संजुक्त तत्वाधान
में आयोजित हो रहल बा माईभाखा कबितई प्रतियोगिता। निहोरा बा की ए प्रतियोगिता में
आपन उपस्थिति दरज करा के माईभाखा के समरिध कइले की साथे हमनी जान के अनुग्रहित
करीं। कबिता करे
खातिर रहीं तइयार,
माईभाखा झोली लेहले खड़ा बानी रउरी दुआर,
रउआँ लिखबि त सबके नीक लागी,
खाली अपने ना, माइयोभाखा के भागि जागी। जय-जय।
आईं कुछ जान लीं- 1. रउआँ आपन दु
गो अप्रकाशित कविता भेज सकेनीं। अंतिम तिथि बा- 31 अगस्त 2017 2. सबसे जरूरी
बात ई बा की तीन सर्वश्रेष्ठ रचनन के 700, 600 अउर 500 धनराशि से पुरस्कृत कइले की
साथे-साथे आइल सब रचनन में से निर्नायक मंडल अउर संपादक मंडल द्वारा कम से कम
50गो रचचन के चयन होई अउर एके नवजागरण प्रकाशन (आईएसबीएन (ISBN) की साथे)
द्वारा अपनी खरच पर संग्रह की रूप में प्रकासित कइल जाई अउर एतने ना एक त लिखवइया
के एक्को पइसा नइखे खरच करे के अउर साथे-साथे …


text:
आजू के भागमभाग दौर में भोजपुरी के पत्र-पत्रिका चलावल कवनो खेल ना ह. आज जब पठनीयता कम भइल जात बा आ लोग आभासी दुनिया में आकंठ डूबल जा रहल बा एह बीचे आपन उहे आभासी मंच पर उपस्थिति दर्ज करावल उहो, नियमित रूप से कवनो ठठ्ठा बात ना कहल जाई. ‘भोजपुरी साहित्य सरिता’ लगातार एह दिसाई आपन प्रासंगकिता बनवले बा. बहुत थोडके समय में बहुत साहित्यकार लोगन के एगो लमहर जमात खड़ा में जहवां उ सफल बा उहें रोज –ब- रोज नया कलमकार के देश-विदेश से खोजे में सफलो भइल बा. एह खोज में इन्टरनेट के जाल बड़ा सहायक भइल बा. दुनिया में भोजपुरिया के संस्कृति जिन्दा बा एकर इ प्रमाण बा.
भारत जइसन देश में जहाँ अलग अलग रंग रूप, भेष-भूषा आ खल-बेखल के संस्कृति बा त जाहिर बा भासो अनेक होई आ बढलो बा. आजु दुनिया में जवन पूंजीवाद के बड़ा जोर बा, एक ध्रुवीय सत्ता यानि अमेरिकाराइजेसन के फैलाव बा आ मिडिया के रेलमपेल बा, जब दुनिया में बहुत छोटहन छोटहन भाषा मुअत बाड़ी सन आ मुआवे के काम चल रहल बा ओह दौर में भोजपुरी भारत का दुनिया के सबसे तेज बढे वाला भाषा बन गइल बिया.इ एगो शुभ संकेत बा. एकर पर विस्तृत अध्ययन भारत के प्रमुख भाषाविद प्रो गणेश एन देवी जी एनडीटीवी के प्राइम टाइम कार्यक्रम में एंकर रविश कुमार के जबाब में दिहले रहीं, वइसे त देवी जी के संस्था – पीपल्स लिंगविस्टिक सर्वे ऑफ़ इण्डिया आज से तीन साल पहिले आपन देशव्यापी भाषाई सर्वेक्षण के बाद मिलल परिणाम में इ बात के घोषणा कइले रहे जवन किताबरूप में अब मौजूद बा जेकर प्रकाशन भारत के लमहर प्रकाशक –ओरिएंट ब्लैकस्वान कइले बा.
एगो बात के पुष्टि शिकागो विश्वविदयालय में साउथ एशिया लैंग्वेज के विशेषज्ञ प्रो विटनी कॉक्स भी करत बानी आ बतावत बा कि भोजपुरी भाषा के विकास में इंटरनेट आ भोजपुरी सिनेमा के विस्तार के अहम योगदान बा. अइसन उर्जावान शोध हमनी के इ-पत्रिका के प्रकाशित करे के सोच के मजबूती प्रदान कर रहल बा आ तमाम उ भोजपुरी भाषी एकरा ला बधाई के पात्र बाडन जे आपन माई भाखा ला इन्टरनेट पर एगो साकारात्मक तरीका से भोजपुरी के विकास, प्रचार आ प्रसार में आपन तन मन आ धन से सक्रिय बाडन.
9 अगस्त के भोजपुरी जन जागरण अभियान के दिल्ली के जंतर मंतर पर 7 वां धरना प्रदर्शन भइल जेकरा में एक सूत्री मांग रहे – ‘भोजपुरी के संविधान के आंठवी अनुसूची में शामिल कइल जाव’. जेकरा देश के अलग अलग कोना से भोजपुरी के प्रेमी, साहित्यकार, पत्रकार, नेतागण आ युवा लोगन के संगे संगे महिला लोगन के बढ़ चढ़ के भाग लिहले . एकरा में बिहार, उत्तर प्रदेश, झारखण्ड, गुजरात, असम, मुबंई आ पश्चिम बंगाल के लोगन के संगे संगे दिल्ली आ एनसीआर के भोजपुरिया भाई बहिन के उपस्थिति भोजपुरी के सांविधानिक मान्यता के जोर पकड़े के सबूत दे रहल बा. सरकार के कान लगे हमनी के जब ले एह मांग ले चिल्लाए के होखी चिल्लात रहब जब ले मांग पूरा ना हो जाए.
आजू सिंगापुर विश्वविदालय में भोजपुरी भाषा के ऊपर शोध हो रहल में जेकरा में कोफ़ी याक्पो आ पीटर मुयेस्किन के टीम सूरीनाम, मॉरिशस आ कैरेबियन देसन में जा के शर्तबंध मजदूरन (जवन 1917 ई में खतम हो गइल) भाषा के सामाजिक आ ऐतिहासिक अध्ययन कर रहल बा, पूरा अध्ययन हमनी का एगो ठोस निष्कर्ष ले के आई अइसन हमार मानल बा.
भोजपुरी साहित्यिक पत्रिका में आलोचना के नया दृष्टिकोण के विकास के लगातार विकास के जरूरत बा जवन भोजपुरी साहित्य में मौजूद तत्व के सोझा ले के आई आ ओकरा से नया पाठक वर्ग तैयार होई ओकरा पता चली की भोजपुरी साहित्य में अद्यतन का चल रहल बा इ समय के मांग बा. समीक्षा के आयाम के आउर विस्तार देवे पर काम होखे आ आज जवन धारा विश्व साहित्य के सृजन हो रहल बा ओकरा संगे हमनी कान्हा से कान्हा मिला के चले के पड़ी तबही हमनी के साहित्य बरियार होई आ केहू दोसर भाषा के साहित्य के समक्ष हमनी के गरब से खड़ा हो सकब. हम इ बात के जरूरत तबे समझनी जैसे कबीर बाबा के ‘बीजक’ के लिंडा हेस आ सुखदेव सिंह मिल के अंग्रेजी में अनुवाद कइले बा आ ओकरा पर आलोचनात्मक आलेख लिखले बा लो. एही किताब के पांचवा अध्याय में उ बतावत बा लोग की आदरणीय अहमद शाह बतावत बानी कि कबीर के बीजक ठेठ भोजपुरी में बा काहे कि उहाँ के मोताबिक कबीर के बीजक में बनारस, गोरखपुर आ पूर्वी मिर्ज़ापुर के भाषा के प्रयोग बा अब इ साफ हो जाता कि इ एह क्षेत्र में कवन भाषा बोलल जाला.
एह अंक में भोजपुरी कविता, कहानी, समीक्षा, अनुवाद, लघुकथा, व्यंग्य के संगे संगे एगो भोजपुरी हिंदी के मूर्धन्य भाषाविद इतिहासवेत्ता प्रो राजेन्द्र प्रसाद सिंह से भोजपुरी भाषा पर दिलीप कुमार के इंटरव्यू बा जवन भोजपुरी के महत्व के रेखांकित कर रहल बा.
भोजपुरी साहित्य सरिता के सम्पादन मंडल के सभे संगी साथी के ऊपर हम उ तमाम कलमकार लोगन के आभार करत बानी जे हरेक महीना बिना नागा के आपन रचना भेजि पत्रिका के सुचारू रूप में चलावे में योगदान दे रहल बानी, बिना उहाँ सभे के सहयोग के इ साहित्य आन्दोलन अधूरा बा उहाँ सभे के योगदान रेघियाये जोग बा.
विशेषकर श्री जे पी द्विवेदी जी के एह पत्रिका में सक्रीय भूमिका के उल्लेखित ना कइल जाए त इ साहित्यिक बेइमानी कहल जाई. उहाँ के ऊर्जा हमनियो के सक्रिय बना देवे ला इहे समपर्ण एगो पत्रिका के जिनगी दे सकेला.
पत्रिका रउरा सभे के सोझा बा अब रउरा न्याय करीं आ आपन विचार से अवगत कराई. इहे भाव आ सनेह के संगे ……..
राउर आपन
- संतोष पटेल


text:
– ईश्वरचन्द्र सिन्हा
सिंहवाहिनी देवी के सालाना सिंगार के समय माई के दरबार में जब चम्पा बाई अलाप लेके भैरवी सुरू कइलिन, त उहाँ बइठल लोगन क हाथ अनजाने में करेजा पै पहुँच गयल. रात भर गाना सुनत-सुनत जे झपकी लेवे सुरू कय देहले रहल, ऊहो अचकचाय के उठ बइठल, जइसे केहू ओनके उप्पर लोटा क पानी उड़ेल देहले होय.
चम्पा बाई के गला जइसन सुरीला रहल, बइसहीं ओनकर रूपो अइसन रहल कि देखवइयन के झाँई आवे लगे. औ भैरवी के ओन्हे जइसे सिद्धि मिलल रहल; बनारस में ओह समय ओनके जोड़ के भैरवी गावे वाला केहू दूसर नाही रहल. चम्पा बाई क टीप ओह भोरहरी के बेरा गंगा के चीर के ओह पार रेती तक पहुँचत रहल. जइसहीं चम्पा बाई दोहराय के गउलिन- ‘लगत करेजवा में चोट’ सज्जै दरबार झूम उठल.
‘वाह मालिक, तनी बताय के’- मंदिर के ओर के सीढ़ी से ई आवाज लगते, दरबार के एक कोने में जइसे हलचल मच गयल. चम्बा बाई चकपकाय के ओहर तकली, त देखैं कि बचऊ महराज क छः फुटी काया सीढ़ी पार कइके सामने आइ गइल हौ. चम्बा के गइबै जइसे भुलाय गयल.
बचऊ महराज आवाज देहलन- ‘सुरू होवे दा चम्पा, काहें चुपाय गइलू. का सच्चौ के पीर उठ गयल?’
बचऊ महराज के एतना कहतै दरबार के जउने कोने में हलचल मचल रहल, ओहर से आठ दस जवान लाठी लेहले तनतनाय के खड़ा हो गइलन. ई पट्ठा बल्ली बाबू के रहलन, जेकरे नाम के दबदबा ओह समय बनारस पै रहल. हर समय दर बीस पट्ठ दुआरे पै पड़ल भाँग-बूटी छानल करें और जरूरत पड़ले पै सौ दू सौ के एकट्ठा करे में देर न लगे. बल्ली बाबू के पट्ठन के लाठी खड़कतै, लोगन के देही के जइसे खून सुखा गयल. बाकी बचऊ महराज पै एकर तनिको असर नाहीं देखायल. ऊ अगिला पट्ठा के ओर ताक के कहलन- ‘का रे सुमेरवा! जाय के बल्ली से कह दीहे कि हमसे मिल लीहें.’
सुमेर टकटकी लगाय के देखत रह गयल. बचऊ महराज कंधे से खसकल दुपट्टा उप्पर चढ़ावत घाट के ओर बढ़ गइलन. दरबार खतम हो गयल. कुछ लोग घरे गइलन, औ कुछ लोग नहाये बदे गंगा किनारे. चम्पा बाई बल्ली बाबू के पट्ठन के घेरा में दालमंडी के रस्ता धइलिन.
बात ओह समय के हौ, जब तुरुकन के अमलदारी के धूर चटाय के फिरंगिन के कोतवाली चौक के करेजा पर खड़ी होय के भद्दीमल के हवेली से आँख लड़ावे सुरू कइले रहल. बल्ली बाबू के घर एही हवेली के पिछवैं लख्खी चौतरा से सटले रहल. कहल जाला कि एकर नाम लख्खी चौतरा एह बदे पड़ल कि हाथ भरके चौतरा बदे जब दुइ बनारसिन में ठन गयल त दूनो ओर के कुल मिलाय के एक लाख रुपया लड़े में खरच हो गयल. बल्ली बाबू बनारस के सराफा बाजार क राजा कहल जाँय. का मजाल कि एक्को गुल्ली सोना चाहे एक्को सील चाँदी बिना ओनके मरजी के बिकाय जाय. उमिर त अबहीं पचीसिये में रहल, बाकी सराफा के बूढ़-बूढ़ दलाल ओनके गुरू कहैं औ मानै. जब बल्ली बाबू सराफा में पहुँचै त बड़े-बड़े सेठ हाथ में पान के दोना लेके खड़ा हो जाँय. बल्ली बाबू खाली दलालै ना रहें. बल्ली बाबू के रहत सराफा के ओर केहू आँख नाहीं उठाय सकत रहल. सराफा के नइकी कोतवाली पै ओतना भरोसा ना रहल, जेतना बल्ली बाबू पै.
बचऊ महराज पैंतीस के पास पहुँचल रहलन. बाल-बच्चा वाले रहलन. शरीर और रियाज खानदानी रहल. बाप दादा के बखत से जजमानी होत आइल रहल. जजमानियो एकठे रियासते होले, जेकरे रच्छा बदे मालिक के गु ड ं ा बने के और चेलन के एकठे फउजो पाले के पड़ेला. बचऊ महराज ई दूनो में बनारस उप्पर मानल जात रहलन. ओनकर हवेली बालूजी के फरस पै रहल. ऊ हवेली का रहल एकठे किला रहल. सदरी दुआर एक्कै, बाकी ओम्मे अँगना इग्यारह ठे. बचऊ महराज लँगोट के पक्का रहलन, बाकी ओह समय के रईसन मतिन गाना सुनै के सउख ओन्हऊ के रहल. साल भर पहिले जब बनारस के रईसन के महफिल में चम्पा बाई के धूम मचल रहल, बचऊ महराज कब्बौ-कब्बौ चम्पा बाई क कोठा पै जाय के गाना सुन आवें. बाकी साल भर से चम्पा बाई मुजरा त बन्द करी देहलिन, महफिलो में जाब छोड़ि देहलिन, चाहे केहू ओनके एक लाख देवे बदे काहें न तइयार होय.
साल भर पहिले चम्पा बाई के भे ट ं जब बल्ली बाबू से भइल, त चम्पा अपने मतारी के कुल सिखावल-पढ़ावल भुलाय के बल्ली बाबू पर लट्टू हो गइलिन. बल्ली बाबू उहाँ जाये त सुरू कइलन गाना के आनन्द लेवे, बाकी धीरे-धीरे ऊ दूसरे आनन्द में पड़ गइलन. ऊहो समय आय गइल, जब मोजरा के समय रईस लोग दालमंडी पहुँचै त चम्पा बाई के खिरकी बन्द पावें. ई बात दालमंडी के घरे-घरे फइल गयल कि अपने रईस के कहले से चम्पा कोठा बन्द कय देहलिन. दालमंडी में बल्ली बाबू चम्पा के रईस कहल जाये लगलन और चम्पा के रोब-दाब ओह गली में सबके छाप लेहलस.
नया-नया आयल कोतवाल फरजंद अली के भी तरस के रह जाये के पड़ल. चम्पा के गाना सुने के लालसा ओनके मने में झुराय गयल. चम्पा नाचब-गायब कुल छोड़ त देहलिन बाकी जब सिंहवाहिनी देवी के सिंगार के समय नगिचायल त ओनके अपने माई के कहल इयाद पड़ गयल. ओनकर माई हर साल सिंहवाहिनी देवी के सिंगार के दरबार में गावे बदे जरूर जाँय. ऊ बतउले रहलिन कि चम्पा के नानियो उहाँ जाये में कउनो साल नागा नाहीं कइले रहलिन. ओनके ई विसवास रहे कि देवी जी के किरपा से ओनकर बंस फूलत-फलत आवत हौ. चम्पौ जब से नाचब-गाइब सुरू कइलिन, देवी जी के दरबार में जाय अपने हुनर से माई के रिझावे से ना चूकें. ऊ बल्ली बाबू के राजी कइ लेहलिन कि भोर के बखत मन्दिर में जाय के एक ठे भैरवी सुनाय अइहें.
ओनके संगे बल्ली बाबू के दस बारह पट्ठौ उहाँ गइलन. संयोग क बात कि ओही समय गंगा-नहाये जात के जब बचऊ महराज मन्दिर के पास पहुँचलन त चम्पा के टीप सुनके माई के दरबार में पहुँच गइलन और अन्यासे ओनके मुँह से ऊ बात निकल गयल, जौन दरबारै के खड़बड़ाय देहलेस.
बल्ली बाबू अपने पट्ठन से जब ई कुल सुनलन त मारे गुस्सा के ओनकर चेहरा लाल हो गयल. ऊ दप से लाठी उठौलन और दलान के बाहर होय गइलन. गल्ली में पहुँचते ओनके मन में न जाने का आयल कि मुड़ के लाठी फेंक के खाली हाथ बचऊ महराज के घरे पहुँच गइलन.
बल्ली बाबू के देखतै बचऊ महराज उठ के आदर से ओनके बइठावे चहलन, लेकिन बल्ली बाबू खड़ै-खड़ै कहलन- ‘सुमेरवा कहलेस ह कि महराज बोलउले हउवन. सुमेरवा कउनो गुस्ताखी कइलेस का?’
‘नाहीं हो. चम्पा के भैरवी साल भर पै सुनै के मिलल, तवन ऊ ससुरा लाठी खड़कावे लागल. चम्पो त अइसन लजाइल जइसे तोहार बिअहुता होय.’
‘बिअहु त ा’ सु न के बल्ली बाबू तिलमिलाय उठलन. तब्बौ अपने के संभार के कहलन ‘कल भोरे में मनकनिका घाट पर चम्पा के भैरवी सुने के तोहके नेवता हौ महराज.’
बल्ली बाबू के चुनौती समझत बचऊ महराज के देरी ना लगल. ऊ झगड़ा बढ़ावे नाही चाहत रहलन. ऊ त लाठी खड़कले पै सुमेरवा के ई चेत दियावे बदे कि हम तोहरे मतिन पट्ठा नाहीं, बल्कि गुरू हईं, बल्ली बाबू के बात से ऊ समझ गइलन कि बात उहाँ तक बढ़ गइल हौ, जौने से पीछे नाहीं हटल जा सकत. बल्लिओ बाबू बिना जबाब के इंतजार कइले उलट के बाहर चल गइलन.
ई खबर बिजली मतिन सहर भर में फइल गइल. सबकै जबान पै एकै बात रहल कि कल का होवे वाला हौ. दूनो ओर के पट्ठा लाठी चिकनावे सुरू कय देहलन. दूनो कोठियन में हलचल मच गयल. रात दुइये बजे से मनिकनिका पै लोग जुटे लगलन. भोर होत होत बचऊ महराज और बल्ली बाबू अपने-अपने पट्ठन के साथ पहुँच गइलन. ओहारदार पालकी में चम्पा बाई भी उहाँ ले आवल गइलिन. रोवत रोवत ओनकर आँख फूल गइल रहल. बार बार ओनके मन में आयल कि रोय-धोय के बल्ली बाबू के रोकीं. बाकी ई सोच के कि फिर बल्ली बाबू बनारस में कवन मुँह देखइहें, मुँह न खुलि पावे. चम्पा पत्थर के करेजा कय के ई तय कय लेहलिन कि चाहे जवन कुछ हो जाय, बल्ली बाबू के सान में बट्टा चम्पा के मोहब्बत औ चम्पा के अपने स्वारथ बदे न लगे पायी.
बचऊ महराज सामने के मढ़ी पै बइठल रहलन. बल्ली बाबू उहाँ जाय के पुछलन- ‘का महराज भैरवी सुने के तइयार हउवा.’
‘हाँ हो! हम त सुरू होवे बदे अगोरत हईं.’ बचऊ महराज मुस्कियाय के कहलन.
‘साज पै का बजे के चाहीं.’ बल्ली बाबू तनी तिरछा होके कहलन.
‘चम्पा तोहार हई और साजो तोहरे मन के रहे के चाहीं.’ बचऊ महराज तनी ठनक के कहलन.
बल्ली बाबू लउट गइलन. चम्पा के पालकी से उतार के सामने के मढ़ी पै बइठा देहलन. हाथ में तलवार ले के माथे पै लगवलन आ आगे बढ़के बचऊ महराज से कहलन- ‘आवा महराज! पहले साज मिलाय लेवल जाय.’
बचऊ महराज अपने चेला से तलवार लेके माथे लगउलन और जय जगदम्बा कहके सामने आ गइलन.
जइसे जइसे तलवार खनके, वार अउर ओकर काट होय, वइसे वइसे देखवाइन के साँस टँगाये लगल.
एक घड़ी बीत गइल, लेकिन दूनो लड़वइयन के तेजी में कउनो कमी ना आयल. चम्पा दाँत से जीभ दबउले करेजा थाम के बइठल साज मिले के घड़ी टकटकी लगाय के अंगोरत रहली. बाकी ई साज त भैरवी से मेल खातै नाही रहल. झलफलाह होबे लगल.
नहवइया घाट पर आवे लगलन. बल्ली बाबू के निगाह तनी अँजोर में जब चम्पा के झुरायल मुँह पै पड़ल, त ओनके देह में जइसे बिजली दउड़ गइल. अब त ओनकर वार एतना तेज हो गयल कि बचऊ महराज के बचावै करे के फुरसत न मिलै. देखवइयन के अइसन बुझाइल कि अब मैदान बल्ली बाबू के हाथ में हौ. तब ले त चारो ओर हल्ला मच गइल. चम्पा के भाग फुटल. बल्ली बाबू के वार रोके बदे जइसहीं बचऊ महराज तलवार चलउलन, बल्ली बाबू के गोड़ गोबर पै पड़के अइसन बिछलायल कि झटका से चलावल गइल बचऊ महराज के तलवार पर ओनकर गर्दन अपने-आपै लटक गइल.
बचऊ महराज झप से तलवार फेंक के बल्ली बाबू के दूनो हाथ में उठाय लेहलन. ओनके उठउले तुरते अपने घर पहुँचलन. चेला भेज के डाक्टर बोलउलन. तबले त कुल खतम हो चुकल रहल. चम्पा के जइसे काठ मार गयल. ऊ न त रोवलिन न कुछ बोललिन. बल्ली बाबू के पट्ठा रोय-रोय के चम्पा से घरे चले के समुझवलन, बाकी ऊ त जइसे पत्थर हो गइल रहलिन. न कुछ बोलें, न कुछ सुनें. दुइ घंटा बाद मनिकनिका पर चिता सजावल गयल. बचऊ महराज रोवत-रोवत लास के चिता पे सुतवलन. ओनकर रोवाई देख के पत्थर के करेजा पिघल जाय. अइसन बुझाय जइसे सग्गै छोट भाई के चिता में आग लगावे के होय.
चिता में आग लग गइल. चिता जल गइल. बाकि चम्पा अपने जगह से हिलली नाहीं. जब लोग चिता बहाय के चले लगलन त अइसन बुझायल जइसे झटके से चम्पा के नींद खुल गइल हौ. बल्ली बाबू के पट्ठा ओहीं रहलन. चम्पा चकपकाय के कह उठलीं- ‘हमैं भैरवी गावे के रहल न. जगउला काहे नाहीं. देरी न हो गयल होई. बल्ली बाबू नराज न होइहें?’ चम्पा के देख के सुमेर के आँख से पानी झरै लगल. चम्पा उठलीं. धीरे-धीरे उहाँ गइलिन, जहाँ बल्ली बाबू के चिता जलावल गइल रहल. पलथी मार के बइठ गइलिन. कुछ गुनगुनइलिन. फिर अलाप लेहलिन. ओकरे बाद ओनके कंठ से फूट निकलल भैरवी- ”सैयाँ बेदरदी दरदिया ना बूझे, रहत नजरिया के ओट.“
(पाती पत्रिका के अंक 75 ‘प्रेम-कथा-विशेषांक’ से साभार)


text:
26 जून 2017
मधेपुरा: गम्हरिया में भी लोगों ने एक दूसरे के गले मिलकर दी ईद की मुबारकबाद
प्रखंड के गम्हरिया, चन्दनपटी, बभनी, जगबनी, जीवछपुर, चिकनी, इटवा आदि जगहों के इदगाह में नमाज अदा किया। मौके पर थाना अध्यक्ष राजेश कुमार टू, सीओ ध्रुव कुमार, आपूर्ति पदाधिकारी आशीष कुमार, प्रमुख शशि कुमार, राजद के प्रदेश महासचिव डॉ रविशंकर उर्फ पिंटू यादव, मुखिया किरण देवी, सरपंच शत्रुघ्न यादव, भेलवा पूर्व मुखिया श्याम यादव, राजद के प्रखंड अध्यक्ष अरुण यादव, जद यू के प्रखंड अध्यक्ष अशोक कुमार, जाप के प्रखंड अध्यक्ष उमेश यादव, पूर्व प्रमुख ललिता देवी, पूर्व मुखिया सरिता देवी, पूर्व सरपंच रागनी देवी, बिनय शंकर यादव, महेश कुमार पप्पू मोहम्मद मुन्ना, मो. ईमरान खान, मो. हैदर, मोहम्मद बसी, मो. आलमीन, भाजपा के प्रखंड अध्यक्ष राजेश कुमार दास, पंसस ममता देवी पंसस मिथलेश कुमार, बभनी मुखिया माणिक कुमार सिंह आदि ने ईद की बधाई दी।


text:
मुंबई। हाल ही में मुंबई में निकलोडियन किड्स च्वॉइज अवॉर्ड्स का आयोजन किया गया। इवेंट में बॉलीवुड सहित कई टीवी स्टार्स भी शामिल हुए। आलिया हमेशा की तरह इवेंट में भी सबसे क्यूट और चुलबुली नजर आ रही थीं। अवॉर्ड्स के रेड कारपेट पर वरुण धवन, रोहित शेट्टी, रणवीर सिंह, दिलीप जोशी, मुनमुन दत्ता सहित अन्य सेलेब्स भी शामिल हुए।
इस मौके पर बेस्ट मूवी एक्टर (मेल) का अवॉर्ड रणवीर सिंह, बेस्ट मूवी एक्टर (फीमेल) का अवॉर्ड आलिया भट्ट, बेस्ट बॉलीवुड मूवी का अवॉर्ड ‘गोलमाल अगेन’ को दिया गया। इसी तरह बेस्ट बॉलीवुड मूवी सॉन्ग बद्री की दुल्हनियां…’, बेस्ट एंटरटेनर वरुण धवन, बेस्ट टीवी कैरेक्टर (मेल) दिलीप जोशी (तारक मेहता का उल्टा चश्मा), बेस्ट टीवी कैरेक्टर (फीमेल) दिशा वकानी (तारक मेहता का उल्टा चश्मा), बेस्ट चाइल्ड एंटरटेनर टीवी जयेश कुमार (सारेगामापा लिटिल चैम्प), निकलोडियन का डिजीटल स्टार का अवॉर्ड सुमेर पसरीचा को दिया गया।
मुंबई। हाल ही में मुंबई में निकलोडियन किड्स च्वॉइज अवॉर्ड्स का आयोजन किया गया। इवेंट में बॉलीवुड सहित कई टीवी स्टार्स भी शामिल हुए। आलिया हमेशा की तरह इवेंट में भी सबसे क्यूट और चुलबुली नजर आ रही थीं। अवॉर्ड्स के रेड कारपेट पर वरुण धवन, रोहित शेट्टी, रणवीर सिंह, दिलीप जोशी, मुनमुन दत्ता सहित अन्य सेलेब्स भी शामिल हुए।


text:
का परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?
सवाल : का परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?
जबाब : परमेश्वर क अस्तित्व अर्थात् रूप प्रमाणित या अस्वीकृत नईखे कइल जा सकत ह। बाईबल भी एह बतावल कि हमनी के विसवास के दवारा ए विचार क मान के चाही कि परमेश्वर क अस्तित्व अर्थात् रूप ह, “अउर विसवास के बिना ओकरा के खुश कइल अनहोना ह काहेकि परमेश्वर के पास आवे वाला क विसवास करे के चाही कि उ ह अउर खोजे बालान क प्रति फल देलन ह” (इब्रानियो 11:6)। एह से परमेश्वर अइसन इच्छा रहल त बस एही प्रकट हो ता कि दुनियाँ क सवूत देता कि ओकरा अस्तित्व ह। परन्तु यदि उ अइसन करत त फेर विसवास क कनको अवश्यकता न रखे चाही। “ईसा ने उनकरा से कहलन ह उ जे लोग विना देखल बिसवास कइले ह” (यूहन्ना 20:29)।
ऐकरा एह मतलब नईखे कि परमेश्वर के अस्तित्व अर्थात् रूप क कवनो प्रमाण ही नईखे ह। बाईबल घोषणा करत ह कि “अकाश ईश्वर क महिमा क वर्णन कर रहल बा अउर आकाश मण्डल उनकरा हाथ के कला के देखा रह ह। दिन से दिन वात करत ह अउर रात से रात शान सिखावल न त कवनो बोली ह न त कवनो भाषा ह सगरी दुनिया में गुज रहता ह। अउर उनकरा बचन जगत के छोर तक पहुच गइल ह” (भजन संहिता 19:1-4) तारे के ओर देखी, इ ब्रह्रामाण्ड कि बहडन महानता क समझ क चाही । एह दुनिया के अदुभूत कम पर ध्यान देखे चाही, सूरज के आस्त होवे क सुनदरता क देखे चाही, एह सगरी बस्तु क एगो रचाईता परमेश्वर क ओर भइल बा। एहे से एह काफी नईखे ह, त हमारा खुद के दिल में भी परमेश्वर के खातिर एगो प्रमाण ह, सभोपदेशक 3:11 में हमनी बताबल कि, "...उनका आदमी के दिल में आन्दि अनन्त क ज्ञान पैदा कइलन," हमारा अपना भीतर के गहराई में अइसन कवनो पहचान ह कि एह जिनगी से परे कुछ ह, अउर एह दुनियाँ से परे भी कवनो भी ह। हमनी एह ज्ञान बैद्धिक रूप से झूठला सकत तानी, परन्तु हमनी में अउर चारों ओर परमेश्वर की उपस्थिति फेर भी साफ रूप से बनल रही। ऐकरा बाद भी बाईबल हमनी के चेतावनी देत बा कि कुछ लोगन फेर भी परमेश्वर के अस्तित्व क होवे क न मानने क "मूरख ने अपना मन में कहत ता कि कवनो परमेश्वर नइखे ह" (भजन संहिता 14:1)। काहे कि अब तक के इतिहास में सगरी संस्कृति में, सगरी सभ्यता में, सगरी महादीप में अधिकाश लोगन क बहुमत कवनो प्रकार से परमेश्वर क अस्तित्व में बिसवास रखत ह, त एह बिसवास क कारन कुछ त होई।
दुसरा उदाहरन सोदेश्यवादी ह। सोदेश्यवादी उदारणन एह घोषणा करत ता कि काहेकि ब्रह्रामाण्ड एगो अइसन अदुभूत रीती के ढाँचा क रूप में बतावल गइल ह, इ खातिर उहाँ पर कवनो ईश्वरीया ढाँचा क अस्तित्व होवे क चाही। उदाहरणन रूप में, धरती विशेष कर सूरज से कुछ सौ मील पास क दूर होला; त उ जिनगी क उ प्रकार स मदद करे खातिर उपयोगी नईखे होत जेतना उ आज के समय में करत ह। एह हमारा वातावरणन में महजूद तत्व एहाँ तक कि मात्र कुछ ही प्रतिशत अनेक प्रकार से अलग होलन, त धरती पर लगभग सगरी जीवित प्राणी ही मर जाई। एगो सकल प्रोटीन क अणु के सयोग से बनल क संमभावना 10243 में से ही होला (ऐकरा मतलब ह कि 10 के बाद 243 शून्य क आवला)। एगो एकल कोशिका लाखो आणुओ से मिलकर बनाला।
परमेश्वर क अस्तित्व क बिषय में जे तीसरी उदाहरन तर्क दिहल गइल ह उ ब्रह्रामाण्ड सम्बाधित उदारणन ह हर प्राणी के पीछे कवनो एगो कारन होवे क चाही। एह ब्रह्रामाण्ड अउर एहसे कि हर बस्तु होखे के एगो परिमाण होखे चाही। जेकरा कारन हर बस्तु अपना अस्तित्व में अइल ह। आखिरकार कवनो बस्तु “कारन दूर” भी होवे के चाही ताकि अन्य सब बस्तु क अस्तित्व में आवे क कारन बने। उ “कारन-दूर” बस्तु ही परमेश्वर ह।
चौथा उदाहरन नैतिक उदाहरन के रूप में जानल जा ला। इतिहास में अब तक हर एगो संस्कृति क पास कवनो न कवनो प्रकार क व्यावस्था पावल जाला प्रत्येक के पास सही अउर गलत क ज्ञान होला। हत्या, झूठ, चोरी, अउर अनैतिक क लगभग पूरे दुनियाँ में न मानल जाला सही अउर गलत क शान एहि से पवित्र परमेश्वर के पास से नईखे त फेर कहाँ से अइल ह?
एकरा के बाद भी, बाईबल हमानी के बततलावी कि लोगन परमेश्वर के साफ तथा न मानन वाले ज्ञान क न मान न क चाही। अउर एकरा बहजूद एगो झूठा बिसवास करे के । रोमियन 1:25 में एगो घोषणा कइल गइल बा कि, “काहे कि उ लोगन परमेश्वर के सच्चाई के बदल के झूठ के अपान लिहलन, उ लोग सृष्टि कार्ता के बदले में परमेश्वर के सृष्टि के अराधना अउर सेवा करेलन जा - जेवन हरमेशा धन्य वाइन। अमीन” बाईबल में एह भी घोषणा कइल ह कि परमेश्वर पर बिसवास न करे के खातिर लोगन के पास कवनो तरह के कवनो बहाना नईखे ह: “काहेकि ओकरा अनदेखे गुण अर्थात सनातन समार्थ, अउर परमेश्वरत्व - दुनियाँ की सृष्टि क समय से उनका काम के दवारा देखे में आवत ह, एहाँ तक कि वे विना जवाब क ह” (रोमियन 1:20)।
लोगन परमेश्वर के अस्तित्व अर्थात् रूप क दावा के एहसे न मानले। काहेकि ओकरा में "वैज्ञानिक नईखे" ह या “काहेकि एकरा कवनो सबूत नईखे ह।" सच्चा कारन एह ह कि एगो वार लोगन मान ले ले ह कि परमेश्वर ह’ त उनका एह भई मान लेवे क चाही कि परमेश्वर हावे उ परमेश्वर के प्रति जिम्मेवार ह, अउर उनकरा पाप से माफी क जरूरत ह’ (रोमियन 3:13; 6:23)। एहि परमेश्वर क अस्तित्व ह त फेर हमनी के जे चाही उनकरा प्रति अपना काम के प्रति जवाबदेही हाई। अगर परमेश्वर क अस्तित्व नईखे ह त फेर हमनी जे चाही उ इ बात क परवाह न करेक सकत हाई। कि परमेश्वर हमारा न्याय करीह। इ खातिर ही उ लोगन में बहुत से जे परमेश्वर अस्तित्व क इनकार कर देत बाडे प्राकृतिवाद के सिद्धान्त शाक्ति के साथ बिसवास करे क सटे रहे ह - एह उनका एगो है के राचईता परमेश्वर में बिसवास करे क बदले में एगो विकल्प देहल गइल कि परमेश्वर उ अउर आखिपरकार सब लोग जानेला कि परमेश्वर ह पूरा एह ह कि कुछ लोगन उनकरा अस्तित्व क असिद्ध करे खातिर ऐतना उदण्डता भरल प्रयास करत ताडे कि खुद में उनकरा अस्तित्व के होवे के प्रति एगो उदारणन बना गईल ह ।
हमनी के कइसे जान सकत तानी कि परमेश्वर क अस्तित्व ह? मसीही बिसवासी होवे के नाते हमानी के जानत तानी कि परमेश्वर के अस्तित्व ह काहेकि हमनी के रोज उनकरा से वात करीला। हमनी उनकरा से उचा अवाज में हमनी से बोल ल नईखे सुनत ह, परन्तु हमनी उनकरा उपस्तिथ क बोध होता, हमनी उनका पियार क जानत हाई, हमनी के उनकरा अनुगरह के अभिलाषी हाई। हमारा जिनगी में अउसन घटना घटला गइल ह। जेकरा वर्णन परमेश्वर क अलवा अउर कवनो नईखे दे सकत ह। परमेश्वर ने हमनी के बहुत ही अधिक अदुभूत रूप से बचाईलन ह। अउर हमारा जिनगी अइस बदलाव कइलन ह। कि हमनी उनकरा अस्तित्व अर्थात् रूप के पहचाने अउर उनका स्तितु करे के अलवा अउर कुछ नईखे कर सकत तानी इनकरा में से कवनो भी उदाहरन अपना आप में कवनो कि भई प्रेरित नईखे कर सकत ह। जे इ बात के पहचान से इनकार करत वाडे जे पहली से ऐतना साफ ह। अन्त में परमेश्वर क अस्तित्व अर्थात् रूप बिसवास के दवारा मानवल गइल ह (इबरानिया 11:6)। परमेश्वर पर बिसवास अन्धर में आधी के उडान नईखे ह; एह एगो अच्छा-तरह से रोशनी कमरे में सुरक्षित कदम ह, जहाँ पहिले से ही बहुत लोगन क बहुमत खडा ह।
भोजपुरी के मुख्य पृष्ठ पर बापस जाई ।
का परमेश्वर क अस्तित्व अर्थात् रूप ह? क परमेश्वर के अस्तित्व क कवनो सवूत ह?


text:
Saturday, January 28, 2017
सकरात के बात
(ई रचना भोजपुरी संगम के जनवरी -२०१७ अंक में छपल बा )
“गोड़ लागीं ए बाबा !” कउड़ सेंकत रमेसर हाँक मरले । पंडित घरभरन मिसिर भोरे भोरे मुँह में दतुअन कचरत आ दायाँ हाथ में लोटा हिलावत चलल आवत रहन । दतुअन होठ आ दाँत के मिलल जुलल पगुरांव प अपने आप कब्बो दायाँ गाल त कब्बो बायाँ गाल फेरात रहे । थूक आवे त दाँत में दतुअन के दबा के आगे के दू दाँत के फांक मुंहे पिच्च से थूक देस । कान पर जनेऊ के तीन फेरा देवे में स्वेटर आ गंजी एक ओरे से उचकत रहे ।
पंडित घरभरन मिसिर… गाँव देहात में पुजाले । सतनराएन के कथा से लेके सप्तसती के जबानी घोंट के पी लेले बाड़ें । शुम्भ-निशुम्भ आ कुम्भ ना जाने कई तरह के बियाह के मंतर जानेलन । अइसन मनई से हर कोई आस राखेला कि ओकर समस्या के निदान त मिलिये जाई । अब उ भले पतरा देख के बतावस भा जतरा देख के... लोगवा त पुछबे करी । सांझे पुछी, बिहाने पुछी ... आते पुछी त जाते पुछी, कब्बो नहाते त कब्बो मर मैदान जातो पुछी । त बाबा घरभरन से काहे ना पुछी । लोग पुछल... लोग ??? अरे ना रमेसर पुछले हाँ । पुछले हाँ... अबहीं कहाँ... अबहीं त पुछे के सुरता बनवले हाँ ... पांवलग्गी आ उहो दूरे से । मुँहे से उचरले हाँ । आसीरबादो मिलल ह । मुँह के बायाँ ओर के दाँत से दतुअन दबा के... अपना से बाएँ तीन फर्लांग दूर पिच्च से थूकला के बाद । “...जै जै रमेसर बाबू । आबाद रहीं.... अहा हा ! आग तापत बानी !? इहो सिद्ध लोग के काम ह - धुनी रमावल आ पंचाग्नि तापल । रवा त पहिलहूँ के सिद्ध हईं । ना आगे नाथ ना पीछे पगहा... राउरे मरजाद बा सउंसे जगहा । कहीं... कुछ कहल चाहत बानी का ??”
“ना ए बाबा, कहे के का बा... देवता मनई के भोरे-भोरे दर्शन भइलो त पुन्न ह ।”
“अहा हा हा... जीहीं, जीहीं । खूब कहनी... बाकी ए रमेसर बाबू हई मर मैदान के रास्ता रोक के दर्शन करे के ममिला गड़बड़ बुझाता ।”
“हा हा हा ... बाबा के बात । अब का कहीं ए बाबा... रवा अइसे त भेंटाईं ना । कब्बो फलनवा जजीमान किंहा छठीहार सतईसा त कब्बो चिलनवा जजीमान किंहा सराध । राउर त गोड़ में चकरी लागल रहेला । अब रवा से भेंट करे खातिर इहे नीक राह लउकल ह । जानते बानी गाँव देहात के लोग दिन में भले मत लउके बाकी साँझ बिहान सीवान ओरे भेंटा जाई । अब घर से नजदीक जवन सीवान ओनही पठान ।”
“त आज हमार सीवान छेंकाइल बा । खूब कहनी बाबू साहेब । रुकीं... अब हेतना उतजोग कइनी त राउरो समस्या सुनिए लिहल जाव । दू मिनट आउरी दम धरीं... आईं हई इनरा पर से तनी दू बाल्टी पानी के इंतजाम करीं... हाथ मलीं आ मुँह धोईं । मर मैदान के मुँहे त भगवान के नामो ना लेवे के... रवा कहीं जतरा पतरा के बात करब त दिक्कते होई ।”
रमेसर उठ के दू बाल्टी पानी के बेवस्था कइलन । “जै जै.. बड़ा गरम पानी बा एह इनरा के ।”
“नहइबो करब का ए बाबा ?”
“अरे ना ना... बड़ी जाड़ बा हो... घरही नहाइब । अबही त मंतर स्नाने से काम चली... दू दिन बाद सकरात आवता । बनारस के प्रस्थान होई, ओहिजे गंगा जी में भर जाड़ के स्नान के फल लेहब ।”
“सकरात गुने त हमहूँ अइनी हाँ... अब रवा से का छुपल बा । सकरात पर कुछ शंका समाधान त रवे नू कर सकीले ।”
“लीं...भल कहनी । सकरात पर पुछब आ उहो सूखे सूखे । रवा सोझे हाथ मुँह धोके बइठल बानी आ खाये पीएवाला परब पर बतकही कइल चाहत बानी .... ई ना होई । मंगाईं पाव भर चूड़ा, गुड़ आ चार पाँच गो लाई-तिलवा तब नू गेयान के गठरी खुली ।”
“ए बबुआ दुर्गेश, तनी हाल दे घरे धाव.... माई से सेर भर चूड़ा, गुड़ लाई तिलवा मांग के लाव... बाबा के सीधा देवे के बा । भाग के जा आ धउड़ के आव त” –रमेसर आपन लईका के कहलें । “ए बाबा रवो शुरू करीं, पनपियाव त आवते बा...”
“हं हं काहे ना... तनी जगह बनायीं । जाड़ में कउड़ के आग से बड़ सुख का होई... हाँ त रमेसर बाबू , का पुछे के रहल ह ?”
“बाबा, एगो शंका रहल ह, सकरात में दहीये-चूड़ा आ खिचड़ी काहे ?”
“जै जै... बड़ा नीक पुछनी । माने कोतवाल से कोतवाली के हाल पुछल जाला । सब भेद खुल जाई त हमरा अगिला बेर से ना चूड़ा भेंटाई ना लाई तिलवा के नेवान होई ।”
“हा हा हा... रवो नू , बतिया के कहाँ से कहाँ ले जाइले । शंका एह से आइल ह कि केहू एकरा के खिचड़ी कहेला, कहीं सकरात, कहीं पोंगल आ सब जगहा लगभग एके लेखा विध वेव्हार तिल गुड़ के... खिचड़ी के... इहे बड़ा कन्फूजन हो गइल कि ई काहे आ कइसे... आ अइसे त कबसे ?”
“लीं... राउर शंका त लमहर राह लेता । एगो पुछब त दोसर निकली । दोसर त तिसर ... रुकीं बतावत बानी... लीं हई देखीं पनपियाव आ गइल । रवो सभे लीहीं । अब बात कुछ गंभीर होई त मुँह चलत रहे ।”
हं त रवा सभे जानते होखब हमनी के पुरनिया के... बड़का वैज्ञानिक सोच रहे लोग के । रीत रिवाज आ विध वेव्हार से समाज के अस बांध के रखलस कि देह दशा तनिको ना बावें होई ना दहीने । जेतना लोक परब बनावल गइल उ उहे लोग के देन ह । प्रकृति, समय आ भौगोलिक स्थिति के सटीक विश्लेषण जेतना पुरुखा लोग कह गइल बा ओतना आज के वैज्ञानिको जुग में अंदाज लगावल संभव नईखे । माटी, पानी, हवा, आकास, धूप, छाँव जईसन प्राकृतिक चीजो वैज्ञानिक यंत्र रहे ।
“हाँ, बतिया त साँच क़हत बानी... का, कब आ कइसे के वेव्हार ई त सांचहूँ बतावल बा... त फेर आगे कहीं ।”
“देख ! भारत के भौगोलिक स्थित एक नइखे । समशीतोष्ण प्रदेश कहाला । कहीं कंपकपात जाड़ त कहीं चिलचिलात गरमी । कहीं लहलहात खेत, कहीं जंगल त कहीं पहाड़ आ पठार । कुछ प्रदेश में नदी नाला आहर पोखर के जाल त कहीं सालों भर सुखाड़ । अब अईसन परिस्थिति में कवनो लोकपरब मनावे के तरीका आ समय बिलकुल अलग होखबे करी । पूरा भारत में जगह आ सुविधा के अनुसार लोक-परब के मनावे के विधि आ समय अलग बा । बाकी सभे के पाछे एके उद्देश्य इहे बा कि मय समाज एह परब में गुंथा जाव । ना बड़-ना छोट, ना छूत- ना अछूत, एह लोक-परब में सब भेव मिट जाव । लोक परब के अबूझ संसार के रीति रिवाज आ विधि के पाछे जवन पुरुखा पुरनिया के वैज्ञानिक सोच छुपल बा उ धेयान देवे योग्य बा ।”
“साँच बात”- रमेसर के साथे ओहिजा बइठल दू जाना हुंकारी भरले ।
“जाड़ के मौसम में शरीर के ज्यादा ऊर्जा के जरुरत पड़ेला । देखते बाड़ऽ कि बगैर एह आग के तापले देह के हाड़ जरनेटर लेखा हिलत बा । ठंढा जगहा में लोग खूब माँस मछरी खाला कि देह गरम रहो । हमनी के का मर मसाल, मकरध्वज आ चवनप्रास । एतना तक त ठीक बा कि खाए पिये से गर्मी आ जाला बाकी एकरा साथे महनतों के जरूरत पड़ेला । बाकी जाड़ा के मौसम में लोग ऊर्जा के अभाव में आलस्य के कोरा में बइठल रहेले । अब बदलत प्रकृति के अनुसार हरेक जीव जन्तु, पेड़ पौधा अपना के ढाल लेला आ प्रकृति के साथ समरस हो जाला बाकि मनुष्य के आपन प्रकृति बा । समस्त संसार पे विजय के चाह राखेवाला मनुष्य अपना के प्रकृति के साथ ना बदलेला आ आपन नुकसान करेला ।”
“हाँ बाबा, बतिया ठीक कहत बानी । हमरो मन करत रहता कि खरिहान में खटहुल में जाके पुअरा के गरम बिछावना पे दिन भर चद्दर तान के सुतीं । बाकी जानते बानी गाय गरु , खेती बाड़ी के काम छोड़ के नींद लागो । चवनपरास से इयाद पड़ल ... अबकी सुदेशन वैद का जाने चवनपरास बनवलन कि ना... पिछला साल त बाजार से लेनी त बुझात रहे कि सकरकंद के हलुआ होखे । सुदेशन वैद के बनावल एक चमच खाये त देह पर से सुटर शाल सब उतार जाय...”- मड़ई जादो कउड़ के आग उटकेरत कहलन ।
“अरे मरदे दम धरऽ... तहरा के सुनीं कि बाबा के”- रमेसर खिसियइलन । “हाँ त रवा कहत रहीं बाबा... बड़ा नीक जानकारी बा”
“अरे ना हो, मड़ई ठीके इयाद करइलन ह सुदेशन वैद के... बड़ा विद्वान आदमी उहो... ढेर बात उनको से होला । उहे कहत रहन कि वैदई में मानल जाला कि शरीर के छलावे में तीन चीज के ईंधन काम करेला । आ एह तीनों के तनिका से हेरफेर से शरीर मे रोग बेआधी हो जाला । वैद जी शरीर में वात (वायु) , पित्त आ कफ रहेला आ एकरे के त्रिदोष कहत रहन । इहो बतावत रहन दोष के प्रकृति के अनुसार ही खानपान आ उपचार में बदलाव करल जाला । माने जइसन देवता ओइसन पूजा । अब सुनऽ एह सकरात के हाल... उहे वैद जी के भेद खोलल ह । आसीन (आश्विन), कार्तिक महिना में पित्त के प्रकोप ज्यादा होला । शरीर के भीतरियो आग बा जावना के पित्त कहाला आ एकर प्रकृति अमलीय ह, जे खाना पचावे के काम में आवेला । बाकी जब एह आग के दंवक अपना मान से तेज हो जाला त आंत के नुकसान पहुंचावे ला । पित्त के प्रकोप से शरीर में जलन, पेटदर्द, उल्टी, पेट के दोसरो रोग जनम लेला । आ एह पित्त के प्रकोप तब आउरी बढ़ जाला जब ठंढ भगावे के फेरा में लोग अनाप-सनाप चीज खायेला । तेज मसाला, गरम पेय, शराब आ मांसाहारो एक बड़ा कारण बा पित्त प्रकोप के । आ एह तरह के खान पान के प्रयोग बहुत पहिले से कर रहल बा । अब एह शारीरिक पित्त के शांति पूस आ माघ के सकरात के समय करल जाला ।”
“वाह बाबा, हम त जानत रहीं कि रवा खाली मंतरे जानीले... रवा त हेतना निमन से वैदयी के बातो बतावत बानी ।”
“अरे इ सब अनुभव के बात ह । लोग से जाने सीखे ले मिलेला । त कहत रहीं कि मकर सकरात के दिन नया धान के चूड़ा (चीवड़ा, पोहा), दही के साथे नया फसल के गुड़, तिल के खाये के प्रथा सगरे बा । अब सुनऽ आउरी विज्ञान के बात । पुरनिया सब जवन खोज कइले नयका लोग अब खोजता । सोचऽ घर के नाली जाम होला त का कइल जाला?”
“फराठी भा लग्गी से गाद आ कचड़ा के निकालल जाला भा आगे ठेल दियाला कि पाछे के पानी निकल जाव ।”-रमेसर कहले ।
“चाबस बाबू साहेब... हम एही से नू कहिला कि रवा सिद्ध हईं । बात के कोर पकड़ के सीधे जड़ तक पहुंचीले । इहे चीज त पेटवो खातिर कइल जाला । अब पेट में लग्गी ना नू कोंचब.... त एकरा खातिर अइसन वेवस्था कइल गइल कि मय जमा खर्चा बिना हिंग फिटकिरी के निकल जाव । हमनी के खेतिहर समाज, एही प्रकृति से उपाय लेलस । हई चूड़ा के गुण जानते बाड़... पाव भर खाइब त कुछ देर में सेर भर खइला लेखा लागि । पानी मिली त पातर सुखल चूड़ा फूल के आपन औकात से बेसी हो जाला । त पेट के आंत में सटल जेतना गंदा पदारथ बा ओकरा के चूड़ा सोख ली । दही के गुण त जानते बाड़ कि पेट के निरोग रखेला । आ साथे साथ गुड़ पेट के अग्नि के ताप के दूर करेला ।”
“वाह, ई त सेतिहा के लाख रोपेया बराबर बात बतवनी । बाकी तिल-गुड़ , तिलकुट लाई काहे ?”
“अरे ई त हमरो न मालूम रहे । वैद जी कहत रहन कि भुंजल तिल आ गुड़ से कब्ज ठीक हो जाला । अब पुरखा पुरनिया लोग ई जानत होई तबे सकरात के पेट सफाई के पूरा इंतजाम एके साथे कर देले रहे ।”
“सही कहत बानी बाबा... पुरनिया लोग हमनी से जादे विद्वान रहे । हरेक चीज के उपाय सेतिहे आ सहजे बता देलस लोग...”
“अरे आगे सुनऽ ... दिन में चूड़ा-दही से पेट के जब मल के निकास हो गइल त रात के खिचड़ी... कि जड़ी पच जाये आ पेट के आरामों मिल जाये ।”
“ए बाबा राउर बहुत बहुत धन्यवाद एह शंका दूर करे खातिर । बाकी एगो आउर सहजे प्रश्न उठट बा कि खाये पिये से त बुझा गइल कि शरीर के लाभ मिली बाकी हई तिलंगी (पतंग) काहे उड़ावल जाला ?”
“हा हा हा... कहनि हाँ नू कि आदमी के स्वभाव ह आराम करे के... पेट भइल भारी त अब का लदब व्यापारी । माने अघाइल बैला के हौ ... पेट भरल ना कि देह हाथ सोझ करे आ आराम के फिकीर । त पतंगबाजी से माघ के गुनगुना घाम देह में लागो आ खेलत कूदते चूड़ा के भारीपन दूर हो जाय त का हरज ।”
“वाह, माने आम के आम गुठली के दाम वाला बात”
“अरे अतने ना, आउर सुनऽ... एह पतंगबाजी में योग साधना घुसल बा । भारतीय साधना पद्धति में बिन्दु साधना एगो महत्वपूर्ण अंग ह । एह साधना में एक बिन्दु पे धेयान केन्द्रित कराल जाला । आँख, बुद्धि तेज करे के सबसे बढ़िया उपाय लईकन के पतंगबाजी ह । पतंग के हरेक लोच आ कलाबाजी के साथ मन आ शरीर के मेल साधना के अनूठा रूप ह । सकरात के दिन के चूड़ा दही के भारी भोजन के खेल कूद में पाच जाय आ साथे एक साधना हो जाये , एही सोच के साथे सकरात के पतंगबाजी जोड़ दियाईल ।”
“बाबा त एह में पूजा पाठ कवना काम के ?”
“लऽ... लगल नू आपन बुद्धि लगावे । हम कहत रहीं नू कि भेद जानते हमार दान दक्षिणा पर आफत हो जाई आ तू अबहियें ओकर झलक देखावे लगल ।”
“ना बाबा, राउर सीधा-पानी त चलते रही, बस इहे अंतिम शंका रहल ह । जब एतना बता देनी त इहों बता दीं ।”
“अच्छा त इहों सुन ल... सकरात खाली लोकपरब ना ह । ई पुरखन के वैज्ञानिक सोच से उपजल, मौसम के संधिकाल में शरीर के शोधे के परब ह । खात पियत खेलत कुदत एगो बड़ स्वास्थ्य रक्षा के उतजोग हो जाये आ एकरा में हिंग ना फिटकरी खाली आनंदे बरसे त इहे नू लोकपरब के असली माने कहाई । सुरूज साक्षात ऊर्जा के प्रतीक हवें, अब राशि ग्रहचाल से उनकर स्थिति जवन होखे, बाकी एह परब में उनको के पूजा करल जाला । एह घरी सब नया अन्न आवेला त हरेक खेतिहर के ई कर्तव्य होला कि एकरा खातिर प्रकृतियो के धन्यवाद देवे । अब एह में प्रकृति के इयाद कइल, पुरखा पुरनिया के इयाद कइल आपन कुल खानदान के इष्ट, गाँव के देवता के पूजा कइल त कवनों जबून काम बा ना... बाकी के सब कथा कहानी त हमनी के जजिमनिका चलावे खातिर ह । ल इहे... बुझाता नौ दस बज गइल । ईंहा बात करे के फेर में ढेर कुबेर हो गइल । रमेसर बाबू, आगे से अइसे जन रोकब... । चलीं जै जै सभे के....”
*****
Wednesday, May 18, 2016
छपास कवि
Wednesday, April 13, 2016
सतुआन- लोकसंस्कृति के परब
धरम के बाजारू चश्मा हटा के देखीं त जेतना भी परब त्यौहार बा , सब लोक-परब ह । सकरात, छठ, होली दिवाली, नवरात्र , सतुआन आ ना जाने केतना परब । सभे परब सामाजिक समरसता बनावे खातिर कवन विधि अपनवले, इ ध्यान देवे वाला बात बा । उदाहरण में एहिजा सतुआन पे चर्चा करब । बाकी परब में रउआ सुधि पाठक लोग अंदाज लगा लीं ।
सतुआन भा सतुआ सकरात (संक्रांति) त नामे से बुझा जाला कि एही दिन के सत्तूआ के सम्बन्ध बा । बाकी काहे , चर्चा आगे बा । बिहार (संगठित)- पूर्वी उत्तर प्रदेश में जहाँ सतुआन मनावल जाला ओही दिन बंगाल में में “पैला (पीला) बैसाख” परब आ पंजाब में बैशाखी मनावल जाला । बंगाल आ पंजाब के नया साल एही दिन से शुरू होला । दक्खिन भारत में इ लोक-परब के नाम बिशु त आसाम में बिहू कहल जाला । कमोबेश भारत के हरेक जगहा इ लोक-परब मनावल जाला । सतुआन, सकरात, मेष संक्रांति, वैशाखी, पैला बैशाख, बिशु भा बिहू सभे के मनवला के पाछे एके कारण बा – नया फसल के अईला के आनंद मनावल आ आपन इष्ट देवता के धन्यवाद देवे के ।
सतुआन हरेक साल 13-14 अप्रैल के मनावल जाला । खगोल शास्त्र आ अंग्रेजी कलेंडर के अनुसार 21 मार्च के दिन-रात बराबर होला । ओकरा बाद दिन आ रात के अनुपात बदल जाला । दिन बड़ आ रात छोट होखे लागी । इ समय ह नया अन्न के आवे के । दलहन फसल के कटनी एही समय शुरू होला । गेहूं के हिंदी में “कनक” कहल जाला आ “कनक” के दोसरका अर्थ सोना भी होला । पियर दह-दह सोना के रंग में रंगायिल खेत के देख के किसान के मन पोरसा भर उछ्लत रहेला । सरसों, गेहूं के पौध गोटाइल बाली के भार से झुकल जात बा । माने धरती के देह से निकलल आ धरती के खून से पोसाइल आपन समृद्धि के धरती के ही समर्पित करत– “त्वदीयं वस्तु देवर्षे, तुभ्यमेव समर्पये ” ।
किसान धरती के सेवा करेले आ बदला में धरती आपन छाती फाड़ के फसल देवेली । एकर आनंद उहे जे माई आ बेटा के बीच होला । किसान माई धरती के धन्यवाद देवे खातिर वैशाख के एह विशेष दिन के उत्सव के रूप में मनावेले । एह दिन नया अन्न खाए के महातम ह । सतुआन में भी इहे होला बाकी तनिक पुरनिया लोगन के वैज्ञानिक सोच आ लोक संस्कृति के बचावे के जेतना विध एह सतुआन में बा, उ दोसर परब में ना लउके ।
सतुआन के दिन सत्तुआ (नया अनाज विशेष चना-जौ के भूंज के चूरन कईल) के साथे आम के टिकोढा, गुर, दूध खाए आ नया घईला के पानी पिए के महातम बनवल गईल । आ इहे कुल्हि दान धरम करे के । सतुआन में सत्तुआ खाए के कहल जाला एकरा पाछे कुछ वैज्ञानिक सोच रहल ह । नया अनाज में गर्मी होला, नया अन्न के सेवन से कुछ शारीरिक प्रकोप भी होला । अनाज के इ गर्मी पेट में भी गरमी करेला । वायु विकार बढे के इ बड़का कारण ह । कबो कबो नया अन्न खयिला से पेट भी झरे लागेला , जेकरा के हमनी कीन्हा चईतार लागल कहाला । भुजल अन्न के चूरन पेट में वायु के दोष दूर करेला । कच्चा आम में अमल के गुण होला जे वायु विकार के दूर करेला आ पाचन शक्ति के बढ़ावेला । एह समय मौसम के बदलाव होला एह से शारीर में कफ भी उत्पात मचावेला एह से गुर भी शामिल कर लेवल गईल । साथ में घईला के ठंढा पानी माने शारीरिक गरमी जे नया अनाज से हो रहल बा ओकरा के शांत करे के । ओइसे एक दू बरखा के बाद जब वातावरण ठंढाला तब नया अनाज के गर्मी भी शांत हो जाला । बाकी लोक-परब के बहाने तन-मन के इलाज भी हो जाए आ उत्सव हो जाए त का हरज बा ! अब एतने उत्जोग में मय समाज के कईसे बंधाईल इ पुरुखा-पुरनियन के सोच रहे ।
लोक-परब के माने इ जेह में समाज के हरेक वर्ग के कुछ ना कुछ योगदान होखे । ए ही परब त्यौहार में सभे के आमदनी आ उत्सव के जरिया बने एकर ख़ास धेयान देवल गईल । आज के बिगड़ल परिभाषा में जजिमान आ पुरोहित के माने उहे जे पूजा पाठ करावे आ दान दक्षिणा लेवे आ देवे । दान देवेवाला जजिमान आ लेवेवाला पुरोहित । बाकी इ परिभाषा के मूल रूप में इ ना रहे । समाज में हरेक उ जजिमान रहे जे केहू से कवनो काम लेत रहे । दोसरका तरह से कहीं त “सेवा देवेवाला” आ “ सेवा लेवेवाला” एक दूसरा के जजिमान रहलन । आ इ सब कर्म प्रधान रहे । हज्जाम के सेवा देवे वालन के जेतना ग्राहक उ ओकर जजिमान , एही तरह समाज के चर्मकार, कुम्हार, मेहतर जईसन सेवावालन के भी जजिमान रहन । एतने ना सामाजिकता में जजिमान के क्रय बिक्री भी होत रहे । बंटाई भी होत रहे । इन्हा तक कि दान दहेज़ में भी जजिमनिका दियात रहे । माने दहेज़ लेवेवाला अब जजिमान के सेवाकर्ता हो जाई आ एह से जेतना भी कमाई होई उ ओकर हो जाई । इ एगो समाजिकता के रूप रहे जेह में एक दोसरा के सहारा देके आगे बढ़ावे के धेयान राखल गईल रहे ।
सतुआन खाली किसान के परब ना ह, घुन्सारी झोंकेवाला, अनाज पिसेवाला, माली आ कुम्हार सभे के परब ह । नया अनाज त किसान किंहा आईल, घुन्सारिवाला त खेती ना करे बाकी जब उ अनाज भुंजे के सेवा दी त कुछ अनाज ओकरो भेंटाई । माली आम के टिकोढा दी त अनाज ओकरो भेंटाई । गुर खातिर बनिया के आ नया घईला देके कोंहार के भी कुछ नया अनाज मिली । अब दान-धरम कई के गरीब-गुरुबा आ ब्राहमण के भी नया अनाज दियाई । माने मय समाज केहू तरे नया अन्न में आपन आपन हिस्सेदारी राखेला । आ जब इ नया अन्न घर में आईल त उपरवाला, आ इष्ट के धन्यवाद देत परब त मनबे करी ।
लोक-परब के इहे माने ह जेह में सब के सहभागिता आ सहभोजिता रहे । एह परब मे कवनों छुआछुत ना मानल जाए । अगर गौर करब त छठ जईसन लोक-परब में जे समाज मे सबसे अछूत रहल ओकरे बीनल दउरा आ सूप जादे पबितर । आ कुल एही तरह के बात बाकी लोक-परब मे भी बा । बस आपन नजरिया बदल के देखब त आपन पुरखन के सोंच पे गर्व होई ।बाकी आज के समाज के रूप बदल गईल बा । आज के आदमी सामाजिक ना होके व्यक्तिवादी हो गईल बा । संयुक्त परिवार जे समाज के छोट रूप रहे विलुप्त हो रहल बा आ साथ में लोगन के सामाजिकता के धारणा भी । बदलत परिस्थिति में समाज के कर्म क्षेत्र भी बदल गईल आ साथ में आवश्यकता भी । बाजारवाद हर जगहा आ गईल । शौपिंग मौल आ जनरल स्टोर सेवाकर्ता आ हमनी के उनके जजिमान । रोपेया के भावे परब त्यौहार मनायीं । अईसन बदलत वातावरण में लोक-परब मनावल खाली मन के बह्लावल ही कहाई ।
(इ लेख भोजपुरी के लोकप्रिय ई-पत्रिका आखर के अप्रैल 2015 अंक में छप चुकल बा )
Subscribe to: Posts (Atom)


text:
– जयंती पांडेय
दू दिन पहिले पत्रकार अजीत दूबे जी भेंटइले. बड़ा सज्जन आदमी. कहले, जानऽ जा बाबा लस्टमानंद कि पपीता के पतई के रस पियला से डेंगू जइसन बेमारी भाग जाला. बाबा अचरज में पड़ले. तले संगे खड़ा रामचेला कहले, अजीत बाबा ठीके बोलऽतारे. हमहुं सुनले बानी कि बकरी के चार चम्मच दूध में पपीता के रस मिला के पियला से डेंगू जरि सोर से खतम हो जाई.
अब लस्टमानंद का करस. दूनू ओर दू जाना आ दुनू जाना डेंगू के दवा बतावऽता लोग. बाबा कहले, भाई हम त सोचले रहनी कि दिवाली में त पड़ाका के आवाज से डेरा के मच्छड़ भाग गइल होहिहें सन. इहां त अबले बाड़े सन आ लोग दवा ले के घुमऽता.
अब बाबा के इयाद परल कि अखबारनो में निकलल रहे कि बकरी के दूध से डेंगू ठीक हो जा ता. अचानक बकरी के दूध के दाम चढ़ गइल रहे. डाक्टर हरान, कि ऊ का करे डेंगू के दवा पर काम करे कि बकरी के दूध पर. काल्हु ले जवना बकरी के लोग चिकधन कहे, जेकर कवनो अवकात ना रहे ऊ आज फरका खड़ा मुस्किया तिया. आजादी के लड़ाई के समय गांधी बाबा बकरी के शान शौकत बनवले रहले, ओकर दूध पी के अंगरेजन के लतियवले रहले. उनका गइला के बाद त बकरिया के शाने ओरा गइल. आज त लोग बकरी के दूध पीयल छोड़ दिहले बा. बकरी जवान लोग के ना मार सके आ लईकन के ठुनिया देले त लोग ओकरा के चुरइल कहेला. गाय त उठा के पटकियो देले तबो लोग गउ माता कहेला. तबले सामने से पांड़े जी के बकरिया आ गइल. बाबा के बुझाइल ऊ बड़ा दुखी बिया.
एकरा बाद बात खतम हो गइल. रात में बाबा सुतले त ऊ बकरिये उनका मन में घूमत रहे. सुतले त सपना देखऽतारे कि बकरिया डेंगू के मच्छड़ से भेंट कइले बिया. ऊ मच्छड़वा से कहतिया कि ई आदमी लोग हमनी के कदर कबहुओ ना करी. जे करे के होई हमनिये के करे के होई. ई लोग त तहरा के माटी के तेल डाल के जरा दी, दवाई छिरिकवा के भगा दी चाहे ‘आल आउट’ लगा के आउट क दी. हमार हाल त अउरी खराब बा. लोग घास पात आगे बिग के दूह ले ला. हमरा सामने हमरा बच्चा सब के काट के खा जाला. छोट लईकन के दवा के रूप में हमरे दूध पियावेला आ गाय के माता कहि के बोलावेला लोग. अब बतावऽ डेंगू मच्छड़ राजा ई बेइज्जती कबले बर्दाश्त कइल जाउ.
मच्छड़ राजा वचन दिहले कि जा, बकरी बहिन जब जब ई आदमी हमरा हाथे लागी तब तब एकरा के छठी के दूध ना तहार दूध इयाद करवा देब. अभी अतने बात भइल कि बाबा लस्टमानंद के नींद टूट गइल. सबेर हो गइल रहे. राम चरन के रेडियो पर खबर आवत रहे कि देश के कई भाग में डेंगू फइल गइल बा. लोग कहऽता कि बकरी के दूध से एकर इलाज हो रहल बा. बकरी के दूध कई जगह पचास रुपया पउवा बिका रहल बा. लोग बकरी पोसे के सोच रहल बा. बकरी आपन इज्जत लवटत देख के बगल में खड़ा मेमियात रहे.
जयंती पांडेय दिल्ली विश्वविद्यालय से इतिहास में एम.ए. हईं आ कोलकाता, पटना, रांची, भुवनेश्वर से प्रकाशित सन्मार्ग अखबार में भोजपुरी व्यंग्य स्तंभ “लस्टम पस्टम” के नियमित लेखिका हईं. एकरा अलावे कई गो दोसरो पत्र-पत्रिकायन में हिंदी भा अंग्रेजी में आलेख प्रकाशित होत रहेला. बिहार के सिवान जिला के खुदरा गांव के बहू जयंती आजुकाल्हु कोलकाता में रहीलें.


text:
घुट घुट के भितरे भितरे दर्द – Bhojpuri Shayari
घुट घुट के भितरे भितरे दर्द के लोर पी रहल बानी,
कागज कलम के सँघतिया बना के होठवा के सी रहल बानी..!
मन होला मर जइतीं उनके चौकठ पर जा के,
उनकर बदनामी के डर से आज ले जी रहल बानी..!!
जिनिगी अब पहाड़ जइसन – Bhojpuri Shayari
जिनिगी अब पहाड़ जइसन लागे लगल बा
सुखला में बाढ़ जइसे लागे लगल बा..!
कुछुओ कहाँ बा आपन अब, सब झूठीये के भरम बा
साँसो अब उधार जइसन लागे लगल बा..!!
मत फेंक पत्थर पानी में – Bhojpuri Shayari
मत फेंक पत्थर पानी में. ऊ हो केहूँ पीयेला|
मत रह उदास जिन्दगी में, तोहरा के देख के केहू जीयेला |
सब तरहे क सिकवा – Bhojpuri Shayari
सब तरहे क सिकवा सह लेही ला,
जिनगी य़ेही तरे जी लेही ला..!
मिला लेही ला हाथ जेसे दोस्ती क,
ओइ हाथ से फिर जहरो पीये पड़ेला !!
जादू बा उनकरे हर बात में – Bhojpuri Shayari
जादू बा उनकरे हर बात में ।
याद बहुत आवेला दिन आउर रात में ।
जब हम देखले रहीं सपना कल राती में ।
तबहु उनकर हाथ रहल हमरे हाथ में।…


text:
नई दिल्ली, 11 दिसंबर (वेबवार्ता)। दिल्ली सहित पूरे उत्तर भारत में छाए घने कोहरे के कारण सोमवार को 17 रेलगाड़ियां घंटों देरी से अपने गंतव्य पर पहुंचीं। इसके अलावा दो रेलगाड़ियों के प्रस्थान का समय बदला गया और 10 ट्रेनों को रद्द करना पड़ा।
उत्तर रेलवे ने सोमवार को एक विज्ञप्ति जारी कर बताया कि रेलगाड़ी संख्या 12137 पंजाब मेल, रेलगाड़ी संख्या 13413 फरक्का एक्सप्रेस, रेलगाड़ी संख्या 12367 विक्रमशिला एक्सप्रेस, रेलगाड़ी संख्या 12561 स्वतंत्रता सेनानी एक्सप्रेस, रेलगाड़ी संख्या 12801 पुरुषोत्तम एक्सप्रेस, रेलगाड़ी संख्या 12397 महाबोधि एक्सप्रेस, रेलगाड़ी संख्या 14055 ब्रह्मपुत्र मेल, रेलगाड़ी संख्या 12381 पूर्वा एक्सप्रेस, रेलगाड़ी संख्या 12401 मगध एक्सप्रेस, रेलगाड़ी संख्या 9809 कोटा निजामुद्दीन स्पेशल, रेलगाड़ी संख्या 22419 सुहेलदेव एक्सप्रेस, रेलगाड़ी संख्या 22481 जोधरपुर-दिल्ली एक्सप्रेस, रेलगाड़ी संख्या 14257 काशी विश्वनाथ एक्सप्रेस, रेलगाड़ी संख्या 12391 श्रमजीवी एक्सप्रेस, रेलगाड़ी संख्या 12557 सप्तक्रांति, रेलगाड़ी संख्या 18238 छत्तीसगढ़ एक्सप्रेस, रेलगाड़ी संख्या 12482 श्रीगंगानगर-दिल्ली इंटरसिटी अपने निर्धारित समय से घंटों विलंब से दिल्ली के विभिन्न स्टेशनों पर पहुंची।
इसके अलावा रेलगाड़ी संख्या 15484 महानंदा एक्सप्रेस दिल्ली- अलिपुरद्वार, रेलगाड़ी संख्या 12420 गोमती एक्सप्रेस नई दिल्ली-लखनऊ, रेलगाड़ी संख्या 14006 लिच्छवी एक्सप्रेस आनंद विहार-सीतामढ़ी, रेलगाड़ी संख्या 14212 नई दिल्ली-आगरा कैंट इंटरसिटी, रेलगाड़ी संख्या 13258 आनन्द विहार-दानापुर जनसाधारण एक्सप्रेस, रेलगाड़ी संख्या 12618 मंगला एक्सप्रेस, रेलगाड़ी संख्या 14208 दिल्ली-प्रतापगढ़ पद्मावत एक्सप्रेस, रेलगाड़ी संख्या 12782 निजामुद्दीन-मैसूर स्वर्ण जयंती, रेलगाड़ी संख्या 12642 त्रिकूरल एक्सप्रेस और रेलगाड़ी संख्या 14218 चंडीगढ़-प्रयाग ऊंचाहार एक्सप्रेस को रद्द कर दिया गया। वहीं, रेलगाड़ी संख्या 9810 निजामुद्दीन-कोटा स्पेशल और रेलगाड़ी संख्या और 12506 आनंद विहार-गुवाहाटी पूर्वोत्तर एक्सप्रेस के प्रस्थान का समय बदल कर रवाना किया गया।


text:
आजादी का कई युग का बाद हिन्दू के मान सम्मान के काम सरकारो का स्तर प होखे लागल बा. आजु देश में कई राज्यन के मुख्यमंत्री कन्यापूजन आ कन्याभोज के परंपरा निभवलें. ना त अबहीं ले बस इफ्तार प एह तरह के सरकारी आयोजन देखे के मिलत रहल. मर्यादा पुरुषोत्तम भगवान श्रीराम के नगरी अयोध्या
धनबाद के डिप्टी मेयर रह चुकल नीरज सिंह के गाड़ी प आजु साँझ कुछ लोग ताबड़तोड़ फायरिंग क के नीरज सिंह समेत चार लोग के जान ला लीहल. एह घटना का बाद से धनबाद आ झरिया में तनाव पसर गइल बा, हत्या कइला का बाद हत्यारा अपना गाड़ी से भाग परइले सँ. नीरज के चचेरा
यूपी चुनाव ला 403 में से 371 सीट पर उम्मीदवार दे चुकल भाजपा के सूची में एकहु मुस्लिम नाम नइखे। जबकि दोसरा तरफ सपा, कांग्रेस, बसपा मुस्लिम वोट खातिर हर संभव कोशिश करत बाड़े। ऊपर से भाजपा के प्रदेश अध्यक्ष आज दावा कइलन की भाजपा के सरकार बनल त अयोध्या में राम मंदिर बनवा दीहल
फैजाबाद के मसौधा इलाका के महावा गाँव में होखत रामकथा का मौका पर चित्रकूट के तुलसी पीठाधीश्वर आ रामकथा के मर्मज्ञ जगद्गुरू रामभद्राचार्य एलान क दिहलन कि राम मन्दिर बने से अब केहू ना रोक पाई. कहलन कि एही साल मन्दिर बने के काम शुरू हो जाई आ 6 दिसम्बर 2018 से पहिले एह काम
काल्हु नोएडा में एगो पत्रकार सम्मेलन में केन्द्र सरकार के पर्यटन आ संस्कृति राज्य मंत्री महेश शर्मा कहलन कि अयोध्या में राममन्दिर बनावे के सपना भाजपा का साथही केन्द्र सरकारो के बा. कहलन कि एह मामिला के चुनाव से जोड़ला के जरूरत ना होखे के चाहीं. देश में त हमेशा कहीं ना कहीं चुनाव होखते
उत्तर प्रदेश सरकार अयोध्या में श्रीराम मंदिर निर्माण विषय में अपना सलाहकार ओमपाल मेहरा के हटा दिहलसि काहे कि ओमपाल मेहरा मुसलमानन से अपील कइले रहलन कि जब श्रीराम मंदिर बनल शुरु होखे त उहो लोग एकरा में शामिल होखो आ कार सेवा में भागीदारी करे. एह अपील से राज्ये ना देश भर में फिरकावाराना
अतवार 6 दिसंबर के अयोध्या के राम मंदिर पर बनल बाबरी मस्जिद ढहावे के बरखी भा जयंती मनावे वालन का चलते प्रदेश मेंं सुरक्षा के कड़ा इन्तजाम कइल गइल बा. फैजाबाद जिला के चार जोन आ सात सेक्टर में बाँटल गइल बा आ ओहिजा पैंतीस गो मजिस्ट्रेट लगावल गइल बाड़ें सुरक्षा खातिर. हर आवे जाए


text:
टटका खबर पर बियफे 11 जनवरी 2018 के कुछ खास खबर
January 12, 2018
वाराणसी में बियफे का दिने देश के प्रधानमंत्री रहल लाल बहादुर शास्त्री के पुण्यतिथि पर अनेके कार्यक्रम आयोजित कइल गइल. एगो समारोह उनुका पैतृक निवास रामनगर में आयोजित भइल. राज्यपाल राम नाईक आ मुख्यमंत्री योगी आदित्यनाथ लखनऊ के लाल बहादुर शास्त्री भवन में आयोजित समारोह में शामिल भइनी आ आपन पुष्पांजलि अर्पित कइनी. योगी जी कहनी कि शास्त्री जी के सादगी आ सत्यनिष्ठा का राह पर हमनियो के चले के चाहीं.
भोट पावे का मकसद से गुजरात में मंदिरे मंदिरे मूड़ी पटके वाला राहुल गाँधी के गोल के गिनल चुनल मुख्यमंत्रियन में शामिल कर्नाटक के मुख्यमंत्री सिद्धारमैया फेरु से हिन्दू आतंकवाद के जुमला उछालत अपना गैर हिन्दू वोट बैंक के पटावे के कोशिश में लाग गइल बाड़न. सिद्धारमैया के कहना बा कि भाजपा आ संघ देश में हिन्दू आतंकवाद पसारे के काम करत बाड़ें. सिद्धारमैया ते एह बयान का खिलाफ भाजपा अब कर्नाटक में करे लागल बिया. गुजरात चुनाव में मोदी के नीच कहला जइसने मुद्दा कांग्रेस भाजपा के परोस दीहले बिया.
साल 1984 के सिक्ख नरसंहार वाला दंगन के 186 मामिलन के जाँच खातिर सुप्रीम कोर्ट अब एगो स्पेशल जाँच दल बना दिहले बिया. दुख के बात बा कि भाजपा का लरकार का बावजूद एह मामिलन के जाँच में तेजी ना आ सकल.
भारतीय अंतरिक्ष अनुसंधान संगठन -इसरो शुक का दिने कार्टोसैट दो श्रृंखला के एगो उपग्रह अंतरिक्ष में भेजे वाला बा. शुक का सबेरे साढ़े नौ बजे एकरा के आंध्र प्रदेश में श्रीहरिकोटा से प्रक्षेपित कइल जाई. एह दौरान एहसे कनाडा, फिनलैंड, फ्रांस, दक्षिण कोरिया, ब्रिटेन आउर अमेरिका के कुल 28 गो छोट छोट उपग्रहो छोड़ल जाई. भारते के आपन दू गो उपग्रह छोड़ाए वाला बा. कार्टोसैट-2 उपग्रह पांच बरीस ले काम करी.
यूपी के बाराबंकी जिला में जहरीला शराब पियला का बाद एक दर्जन लोग के मौत हो गइल बा. सरकार सरे वालन का परिवार के दू दू लाख रुपिया के सहोयता देबे के एलान कइले बिया.
वीर बहादुर सिंह पूर्वांचल विश्वविद्यालय, जौनपुर में शुक का दिने स्वामी विवेकानंद जयंती का मौका पर होखत समारोह में मुख्यमंत्री योगी आदित्यनाथ मुख्य अतिथि रहब.
जौनपुर के मुंगरा बादशाहपुर इलाका से एसटीएफ एगो अपराधी के गिरफ्तार कइलसि जवन रुपिया ले के दोसरा के खून करत रहुवे.
पंजाब के मोहाली में दू महीना पहिले एगो नवहिन से बलात्कार आ ओकर खून क के भागल कुकर्मी के बेतिया से गिरफ्तार कर लिहलसि बिहार पुलिस.
खराब मौसम का चलते गोरखपुर ना आ सकल राज्यपाल राम नाईक लखनऊए से मोबाइल का जरिए महोत्सव के उद्घाटन करे के एलान कइनी. पहिला बेर राज्य लरकार एह बेर गोरखपुर महोत्सव के आयोजन कइले बिया. यूपी के मुख्यमंत्री रहल सपा अध्यक्ष अखिलेश यादव चुनौती दिहले बाड़न कि मुख्यमंत्री योगी जो एकरा के सैफई महोत्सव से बढ़िया से आयोजित क के देखा देसु. टाद करीं कि सपा सरकार का समय सैफई में सरकारी धन के लुटावल बालीवुड के हीरो हीरोइनन के नाच करावल जात रहुवे. तय बा कि वइसन नगई एह सरकार से होइए ना सकी.
मिर्जापुर के विंध्याचल इलाका के कंतित मोहल्ला में नइहर में रहत एगो औरत के मौत आगि में जरला से हो गइल. आगि कइसे लागल एकर जाँच करत बिया पुलिस.
बस्ती के छावनी इलाका में भइल एगो सड़क हादसा में दुबौलिया इलाका के महादेवा के रहे वाला मोटरसाइकिल सवार के मौत हो गइल.
बाहुबली विधायक मुख्तार अंसारी के बियफे का दिने संजय गांधी आयुर्विज्ञान संस्थान से फेरु बाँदा ताल ला डिस्चार्ज क दीहल गइल बा. एक दिन पहिले सीना में दर्द का शिकायत प मरद मेहरारु दुनु जने के एहिजा भरती करावल गइल रहुवे.
चारा चोर लालू प्रसाद यादव के कम सजा देबे के पैरवी करे के आरोप जालौन के जिलाधिकारी मन्नान अख्तर पर लगावल गइळ बा. सरकार एह आरोप के जोँच करावत बिया.
बलिया के सुखपुरा इलाका में नोनिया छपरा गाँव में जमीन के झगड़ा ले के एगो बूढ़ के लाठी से पीटत जोन ले लीहल गइल.
वाराणसी के भेलूपुर इलाका में दुर्गाकुण्ड का लगे शराब के नशा में धुत्त हो के फूहड़ डांस करत आठ गो अधउघार नवहिनियन समेत 32 लोग के पुलिस गिरफ्तार क लिहलसि.


text:
पाकिस्तान का जेल में बंद कुलभूषण से उनुकर महतारी आ मेहरारु के भेंट त करवा दिहलसि पाकिस्तान बाकिर आपन कमीनापंथी देखावे से बाज ना आइल. एह मुलाकात के मुलाकात ना कहि के वीडियो कॉन्फेरेंसिंग कहल अधिका सही रही. काहें कि एह भेंट का दौरान शीशा के देवाल रहुवे ओह लोग का बीच में आ इन्टरकॉम
भारत अउर अमरीका के रक्षा मंत्रियन के भेंट अउर बातचीत का बाद जारी बयान में कहल गइल बा कि कतहिंयो आतंकवाद के सुरक्षित शरणस्थली रहे बने के बर्दाश्त ना कइल जा सके. आजु भारत के रक्षा मंत्री निर्मला सीतारामन आ अमरीका के रक्षा मंत्री जेम्स मेटिस के नई दिल्ली में भेंट अउर बातचीत भइल. मॉरिशस
केंद्र सरकार पूर्वांचल समेत यूपी के दस जिलन में पीए के शुद्ध पानी के इंतजाम करावे ला 1583 करोड़ खरच करे के मंजूरी दे दिहलसि. एह में से 87 फीसदी केन्द्र सरकार दी जबकि 13 फीसदी खरच राज्य के करे पड़ी. इलाहाबाद, सोनभद्र, गाजीपुर, बलिया, कुशीनगर, देवरिया, गोरखपुर, बस्ती अउर बहराइच में होखे जात एह
वाराणसी आ इलाहाबद का बीच आजु से बिजली के इंजन से चले लगीहें स रेलगाड़ी. एह रुट के बिजलीकरण नवम्बरे में हो गइल रहुवे आ ओकरा बाद से मालगाड़ी चला के लाईन जाँचल गइल. बाद में पूर्वा एक्सप्रेस चलावल गइल बिजली इंजन से. अब एह रूट के बिजलीकरण पूरा तौर पर हो जाई जब सगरी
(बुध, 11 मार्च के खबर) इलाहाबाद जिला कचहरी में बुध का दिने एगो दरोगा से कुछ वकील के कहा सुनी हो गइल. बाद में सीढ़ी पर धक्का मुक्की में नीचे फेंकाए के अनेसा देखत आपन जान बचावे ला दरोगा अपना सर्विस रिवाल्वर से गोली चला के एगो वकील के मार दिहलसि. बाद में खिसियाइल वकील
टटका जानकारी आजु हिन्दी दिवस ह. आजुए जेएनयू के छात्रसंघ चुनाव के रिजल्ट आवे वाला बा. जिउतिया परसो 16 सितंबर के मनावल जाई. 13 सितंबर के पड़ल वोट 16 सितंबर के गिनल जाई. 17 सितंबर के विश्वकर्मा जयन्ती आ नरेन्द्र मोदी के जन्म दिन पड़ी. ओही दिन चीन के राष्ट्रपति भारत यात्रा पर अइहें आ
टटको में टटका खबर भोजपुरिका डाॅट काॅम पर प्रकाशित होखल करी आ दिन भर के खबर बिटोर के बाद में एहिजा सिलसिलेवार डालल जाई. टटका भारत करोडों रूपिया के सारधा चिट फंड घोटाला में आरोपी आ पश्चिम बंगाल के पुलिस महानिदेशक रहल तृणमूल कांग्रेस नेता रजत मजुमदार के 16 सितंबर तक ले सीबीआई के हिरासत


text:
मेहरारूअन के पहिल पसंद बनल भोजपुरी फिलिम ‘सजना मंगिया सजाई द हमार’ अपना प्रदर्शन के तिसरको हफ्ता में सुपर हिट बनल रहल. मैनास प्रोडक्शन के बैनर में निर्माता हलचल सिंह के ई फिलिम बेटी के वजूद के मजबूत बनावत बिया. फिलिम में राजस्थानी सुपरस्टार अभिनेत्री नेहाश्री आ स्टार नायक गायक अरविन्द अकेला उर्फ कल्लू के अभिनय के जादू देखेवालन के दिल दिमाग पर आपन जादू कइले जात बा. सभे एह जोड़ी के भरपूर सराहऽता.
एह फिलिम के सबले बड़ खासियत बा कि ढेर दिन बाद कवनो भोजपुरी फिलिम के सेंसर बोर्ड से ‘यू’ सर्टिफिकेट मिलल बा. भोजपुरी संस्कृति के मान-मर्यादा के ध्यान में राखत एगो साफ सुथर फिलिम बनवले बाड़न निर्माता हलचल सिंह आ उनका उम्मीदन के साकार कइले बाड़न निर्देशक ओम प्रकाश यादव ‘ओमजी’.
नेहाश्री के बिंदिया के जादू चल गइल बा मेहरारूअन पर
एह फिलिम के नायिका आ राजस्थानी सिनेस्टार अभिनेत्री नेहाश्री के बिंदिया पूरा बिहार आ झारखण्ड में अपना छाप छोड़ले जात बिया. एह महिला प्रधान भोजपुरी फिलिम के प्रमोशन करत नेहाश्री सगरी औरतन के ‘सजना मंगिया सजाई द हमार’ ले बिंदिया सौगात में बँटली आ ओह लोग से प्यार आ आशीष लिहली.
बिंदिया के महत्व हमनी के महिला समाज में बहुते खास बा. बिंदिया सुहाग के निशानी होले आ सोहागिन औरत हमेशा अपना माथ पत टिकुली बिशदिया लगवले राखेली.
(रामचंद्र यादव)


text:
फिलिमन के आईटम गीतन के आपन अलगे मजा होला. एक मजा है .आईटम गाना आवत लोग झूमे लागेला. आजु अइसने एगो अदाकारा के बात करे के बा जिनकर आईटम लोग का दिल में बस जाला. एह आईटम के नाम ह संजना सिल्क जिनका के हमनी का जल्दिए ‘तक़दीर का फैसला’ फिलिम में देखब जा.
फिलिम के शूटिंग ४ सितम्बर से गोंडा में शुरू होखे वाला बा आ संजना अपना आईटम गाना का साथही अपना अदाकारिओ के जलवा देखइहें एहमें.
उत्तर प्रदेश से आइल संजना पिछला तीन साल से फिलिम इंडस्ट्री से जुडल बाड़ी आ अबले अनेके भोजपुरी एल्बमन में काम क चुकल बाड़ी. संजना के हर एल्बम के दर्शक बेहद पसंद कइले बाड़न.
‘तक़दीर का फैसला’ फिलिम के निर्देशक आनंद श्रीवास्तव के कहना बा कि उ संजना के अब ले के काम देखिए के फिलिम में लिहले बाड़न.
संजना कुछ अउरिओ फिलिम करे वाला बाड़ी जवना में पवनो सिंह के साथ के फिलिम बाड़ी सँ. इनकर आईटम आ अभिनय अनेके फिलिमन में जल्दिए देखे के मिले वाला बा.
(संजय भूषण पटियाला)


text:
Home Tags भोजपुरी हास्य व्यंग्य
Tag: भोजपुरी हास्य व्यंग्य
घट गइल बा
हमार बैंक बैलेंस घट गइल बा। कनेकसन सब जगह से कट गइल बा।। ई इसकूटर, फिरीज, रंगीन टी.वी। बड़ा सस्ता में लइका पट गइल बा।। बनी अब एकता...
कौनो गारन्टी बा का
केकरा से नैना लड़ी, कौनो गारन्टी बा का। केतना ऊपर से पड़ी, कौनो गारन्टी बा का।। ई हऽ सम्मेलन कवि के, दउड़ के मत जा उहाँ। चाए...
नथुनियाँ पर गोली मारे…
गोली मारल एगो अइसन शब्द बा जवना के अर्थ हरमेसे उल्टा लिहल जाला - नाम सुनते रोआँ खड़ा हो जाला आ करेजा काँप जाला...
बियाह मत करि हऽ
आपन जिनगी तबाह मत करि हऽ। प्यार करि हऽ बियाह मत करि हऽ।। आदमी से तू नेता बन जई बऽ। राजनीति के चाह मत करि हऽ।। ऊ कमाएले...


text:
jan sangathan
Gangster, Punjab, गैंगस्टर, जोधपुर, धमकी, पंजाब, मीडिया, राजस्थान, लॉरेंस बिशनोई, सलमान खान
jan sangathan
actress, Bollywood, Priyanka Chopra, अभिनेत्री, प्रियंका चोपड़ा, फिल्म, बॉलीवुड, मीडिया, सिद्धार्थ राय कपूर, हॉलीवुड
jan sangathan
BJP, Lucknow, Supreme Court, अभियान, पत्रकार, भाजपा, मजीठिया, मीडिया, वोट, सुप्रीम कोर्ट
jan sangathan
building, doctor, Media, आलीशान बिल्डिंग, ठीक, डॉक्टर, पंजाब इंस्टीच्यूट ऑफ मैडिकल सांइसिज, पिम्स, बावजूद, बिल्डिंग, मीडिया, वास्तुदोष, वास्तूदोष
jan sangathan
Gurmeet Ram Rahim, Haryana, jail, Karva Chauth, कारण, जेल, प्रियंका तनेजा, मीडिया, हनीप्रीत, हरियाणा


text:
अपना सुपर हिट “धड़केला तोहरे नावे करेजवा” फिलिम से एंग्री यंगमैन बन गइल नायक विजय वर्मा आ भोजपुरी सिनेमा के सुपर स्टार नायिका रानी चटर्जी के जोड़ी एक बेर फेर सिनेमा के रूपहुला परदा पर धमाल मचवले बिया. एह फिलिम में विजय वर्मा के बढ़िया स्टंट देखे के मिलत बा. आ विजय वर्मा अउर रानी चटर्जी के जोड़ी एह फिलिम “रानी नं० 786” में दर्शकन के खूब मनोरंजन करत बिया.
माँ कृष्णा फिल्म्स (अमिताभ गुंजन ‘‘चुन्नु’’) के परोसल, निर्माता रिजवी अहमद (रिंकू) आ पराग शर्मा के फिलिम ‘‘रानी नं० 786’’ के शानदार ओपनिंग मिलल बा. निर्देशक हउवें संजीव बोहरपी अउर संदीप तिवारी, आ लाईन प्रोडयुसर निलाभ तिवारी. संगीतकार मधुकर आनंद, सिनेमैटोग्राफर त्रिलोकी चौधरी, नृत्य निर्देशक बाली, मारधाड़ मास्टर सिंह इज किंग बाड़ें.
मुख्य भूमिका में विजय वर्मा, रानी चटर्जी, लल्लन सिंह, ज्योति वाडिया, सत्या, भोला जी, अनूप लोटा, सुनीता सिंह अउर यशवंत सिंह बाड़ें.
(रामचन्द्र यादव)


text:
भोजपुरी गायक आ पूर्वी दिल्ली के सांसद मनोज तिवारी के महिला टीचर के साथे बदतमीजी के एगो वीडियो सोशल मीडिया प वायरल हो रहल बा ।
वीडियो में मनोज तिवारी एगो महिला टीचर के साथे बदतमीजी से बात करत नजर आ रहल बाड़े। एगो सरकारी कार्यक्रम में हिस्सा लेवे पहुचल मनोज तिवारी से महिला शिक्षका गाना गावे के मांग का कर देहली, एतना सुनते नेता जी मंचे प महिला शिक्षक प भड़क गइले आ मंच प से शिक्षका के नीचे उतरे आ कारवाही करे के बात कर देहले
मनोज तिवारी के इ विडियो रउवो देंखीं आ तनी बताई की भर चुनाव खूब गीत गवले ह कबो नोटबंदी प आ कबो रैली आ कबो भाजपा के नेता लोगन के सोझा, गावत गावत थकले ह ना।
हमरा हिसाब से मनोज तिवारी के पहचान भोजपुरी गाना गइले से मिलल बा आ काहा ना गावेले साटा प गइबे करेले , सिनेमा आदि में गवलहीं बाडे , चैनल आदि प गइबे करेलन। पिछला हफ्ता एबीपी न्युज प रउवो देखले होखेब कुमार विश्वास संगे नीमन से अंकवारी में धई धई के गावत रहुवन।
जे गायकी से कमाई कइलस आ नाम कमाइलस, जदि उ अब गायकी के डिमांड के नौटंकी कहि देउ त का कहल जाव, सौ गो मूस खा के बिलाइ मौसी हज प चलली, तिवारी जी पाहिले त रउवा भोजपुरी गायक बानी ओकरा बाद एमपी बानी।
अब जदि गायक से अध्यापिका जी दु लाइन गावे के कह देहली त एह में भड़के, के कवन बात बा महाराज?
आ चलीं रउवा ख़राब लाग गइल की एमपी आ भाजपा दिल्ली अध्यक्ष से गावे के बोल देहली त दोसरो तरीका से मना कर देतीं एह एतना भड़के के भा ताव में आ के बोले के जरुरत ना रहे।
राउर नेता मोदी जी कहत फिरत बानी की गंभीर बनी लोग अउरी पता ना का का…. उहो के बतिया तनी ध्यान में रखतीं, चलीं छोड़ी असल में गरुर / घमंड जब कपार प चढि के नाचे लागेला त इहे होला।
मनोज तिवारी के अध्यापिका संगे दुर्व्यवहार के ले के भाजपा के कुछ कारवाही करें के चाहीं। भाजपा में गुरु के बड़ा मान बा आ आर एस एस (RSS) त गुरु परवो मनावे ले तब मनोज तिवारी प कवनो कारवाही नइखे होखत त गलत सन्देश जाइ समाज में भा कार्यकर्ता लोगन में
कम से कम भाजपा के मनोज तिवारी प कारवाही कर के इ सन्देश देबे के चाहीं कि मेहरारून खातिर गुरू अध्यापक खातिर ओकरा मन में अइसन गायक गायिका भा मनोज तिवारी जइसन सोच नइखे।


text:
शबद सहारे राखिये, शबद के हाथ न पाँव.
एक शबद औषधि बने, एक शबद करे घाव.
दीनदयाल विश्वविद्यालय गोरखपुर के हिन्दी विभागाध्यक्ष रहल प्रो. रामदेव शुक्ल कबीरदास के लिखल एह दोहा के दोहरावत कहलन कि स्व. सत्यनारायण मिश्र सत्तन कमे लिखलन बाकिर जवन लिखलन तवन बेहतर लिखलन. ऊ पिछला मंगल का दिने गोरखपुर के जर्नलिस्ट प्रेस-क्लब के खचा-खच भरल हॉल में स्व. सत्यनारायण मिश्र सत्तन के लिखल भोजपुरी कविता संग्रह “का हो ! कइसे” के विमोचन का मौका पर आपन संबोधन देत रहनी. कहनी कि सत्तन मिश्र शब्द के धड़न चिन्हत रहलें आ उनकर लीखल कविता आगा चलि के समाज के राह देखाई.
कवि डा. आद्या प्रसाद द्विवेदी कहनी कि फड़ि डाला फुलवा रहि जाला बाँस के बाति सत्तन जी पर सोरहा आना साँच उतरेला. आजु सत्तन जी हमहन का बीच नइखन बाकिर उनुकर कविता सदियन ले उनुका के जिन्दा राखी.
प्रो. रामदरश राय कहनी कि भोजपुरी भाषा में सत्तन के योगदान भुलावल ना जा सके.
एह निम्मन आ सफल कार्यक्रम में पुरहर भीड़ अन्तिम ले रूकल रहल. हिन्दी विभागाध्यक्ष रहल प्रो.राम देव शुक्ल, मुख्य अतिथि पं. हरिराम द्विवेदी जी, संचालक रविन्द्र श्रीवास्तव जुगानी जी के साथे प्रो. राम दरश राय, प्रो. चितरंजन मिश्र, डॉ. प्रेमशीला शुक्ला मंच पर मौदूद रहीं. वक्ता लोगन में डॉ वेद प्रकाश पाण्डेय, सूर्य देव पाठक’पराग’, डॉ आद्या प्रसाद द्विवेदी, डॉ विमलेश मिश्र, नरसिंह बहादुर चंद, चन्देश्वर परवाना, अउर शहर के आ कुछ बाहरो के लोग रहलें.
कार्यक्रम के अंत में सत्तन जी के कई गो कविता पाठ के २३ मिनट के वीडियो प्रोजेक्टर पर चलल, जवन सबके नीक लगल.


text:
रिंकी पंडित जी के पियाज़ के पकौड़ी बनावे के विधि
आज हम बनावतानी पियाज़ के पकौड़ी, इ बड़ा आसानी से बन जाला अउरी खाये में बहुत ही निमन लागेला। रउवा पियाज़ के पकौड़ी सांझी के चाय के साथ खा सकेनी, बरखा के मउसम में पियाज़ के पकौड़ी के एगो अलगे माज़ा बा।
इहो देखीं: सेवई खीर बनावे के विधि
त आई आज हमनी के सिखेब जा पियाज़ के पकौड़ी बनावे के तरीका।
आवश्यक सामग्री:
- बेसन- एक कटोरी
- पियाज़- तीनगो बड़का बड़का
- हरिहर मरिचा- चार-पांच गो काट ली
- हरदी- आधा चम्मच
- निमक- एक छोट चम्मच भा अपना हिसाब से
- हरियर धनिया- आधा कटोरी
- पकौड़ी छाने खातिर सरसो के तेल
पियाज़ के पकौड़ी बनावे के विधि के वीडियो हिन्दी में:
बनावे के विधि विस्तार में:
पकौड़ी के घोल बनावे खातिर एगो बर्तन ले ली, अब ये में हमनि के काटल पियाज़, हरिहर मरिचा, हरिहर धनिया, हरदी पिसल, नून एक चम्मच चाहे अपना हिसाब से अउरी बेसन डालके मिला ली अउरी तनी-तनी पानी डालके पकौड़ी के सारा सामग्री के घोल बना ली।
पानी एक साथे नइखे डाले के ना त राउर पकौड़ी के घोल गील हो जाइ, घोल गील हो गइला प पकौड़ी कड़ाही में छितरा जाइ।
अब कराही ले ली आ ओकरा के गरम होखे खातिर रख दी जब कराही गरम हो जाओ तब तेल डाल दी। अब तनी मनी घोल तेल में डाल के देख ली की तेल गरम भइल बा की ना, ओकरा बाद घोल के छोट छोट गोली बना के तेल में डाल दी, जब एक तरफ के पकौड़ी लाल हो जाइ तब ओकरा के पलट दी अउरी दुसरको तरफ से लाल कर ली।
जब दुनू तरफ से पकौड़ी लाल हो जाइ तब हम ओकरा के एगो पलेट में निकाल ली।
रउवा पकौड़ी के चटक-मटक बनावे खातिर पकौड़ी के ऊपर चाट के मसाला अउरी कला नीमक डाल सकेनी।
ध्यान दीं:
पकौड़ी बनावत समय गैस के आंच ढेर तेज मत रखी न त पकौड़ी भीतर से काच रह जाइ।
रउवा अगर तीता खानी त पकौड़ी के घोल में पीसल लाल भा हरिहर मरिचा डाल के अपना हिसाब से तीता बना ली।
इ रेसिपी रिंकी पंडित जी के ह आ वीडियो उँहा के यूट्यूब चैनल रेसिपी मंत्रा से लीहल गइल बा।


text:
सिद्धार्थ नगर जिला के बांसी इलाका का नचनी गांव में अपना फिलिम “परमवीर परशुराम” के शूटिंग करत घरी मनोज तिवारी के गोड़ बक्सा से टकरा के तीन इंच कट गइल. ऊँख का खेत में होत शूटिंग में हिरोइन के हाईट बढ़ावे ला ऊ बक्सा राखल रहुवे जवना से मनोज तिवारी के गोड़ पर तीन इंच के चीरा लाग गइल. आनन फानन में उनुका के गोरखपुर के स्टार नर्सिंग होम में भरती करावल गइल. बतावल जात बा कि एह घाव का चलते मनोज तिवारी अब एक हफ्ता ले शूटिंग ना कर पइहें.
पता ना का बात बा जे पूर्वांचल में मनोज तिवारी के यात्रा में कवनो ना कवनो अड़चन आ जात बा. मई महीना में बड़हलगंज इलाका में एगो कार्यक्रम में शामिल होखे आइल मनोज तिवारी फैजाबाद के नियरा सड़क हादसा में घवाहिल हो गइल रहलें.
(शशिकांत सिंह, रंजन सिन्हा)


text:
– डॅा० जयकान्त सिंह ‘जय’
जेठ भाई के निहोरा
करऽ जन अनेत नेत, बबुआ सुधारऽ सुनऽ,
तूँही ना ई कहऽ काहे होला रोजे रगड़ा ।
आपन कमालऽ खालऽ, एनहूँ बा उहे हालऽ
आर ना डरेड़ फेर, काहे ला ई झगड़ा ।।
चूल्हे नू बँटाला कहीं, इज्जतो बँटाला बोलऽ,
ओठ सी के सुनऽ आजो ओही के जोगाइले ।
भूँजा फांकी-फांकी पाँखी दिहली जो तोहरा के,
जहाँ रहऽ फूलऽ फलऽ इहे गोहराइले ।
बबुआ तूँ नीख खूब दिहलऽ बूढ़ारी में ई,
टोक दीं त होई महाभारते नू तगड़ा ।।
अपना ओह कइला के कइलीं का खोजी कबो,
धके हाथ छाती पर तूँहीं खुद कहऽ ना ।
अपने के देखऽ सुनऽ, हमरा के छोड़ बाबू,
जीअ ताड़ऽ सुख से त, खुशी मने रहना।
कहिहऽ निधड़के जो, काम पड़े हमरा से,
आजो ना कुनेत नेत भाई भले बगड़ा ।।
खेतवा में खटि खटि, खूनवा जराईं सोचीं,
भाई पढ़ जाई दुख आई ना ई पँजरा ।
दुनिया जो देखी-सुनी, दिन दशा हमनी के,
नजर मिलाई का लगाई मुँहे कजरा ।
साँचो आज साँच लागे, सपना ना साँच होला,
तबहूँ तोपिले जे ना पीटे केहू नगड़ा ।।
तोहरा में बोलीले जे, हमरा में पारऽ भाँजी,
आभी-गाभी मारेलऽ त हम का ना बुझीले ।
इरखा करीं ना कबो, पाछ ना छोड़ेलऽ तबो,
भागिले बचाके जान अपने से जुझिले ।
तब काहे हमरा से टेंट तूँ बेसाहऽ ताड़ऽ,
झूठ-मूठ काहे के लगावऽ रोजे लफड़ा ।।
जेही पार लगलें बनवलीं, बिगड़लीं ना,
कइसे के बिधना हमार ऊ बिगड़िहें ।
हँकलीं ना माल कबो, केहू के जिरात में त,
भला अनसोहात केहू काहे मोर लसरिहें ।
अटल ई आस बिस्वास बाटे कान दीहऽ,
जुड़ी नाहीं घीव त ना घटी कबो अँखड़ा ।।
धने धन बाटे मन, सुख से जिएलऽ सुनी,
रहितऽ बेकार त कपारे नू खइतऽ ।
पेट काटी जेठ के धरम जो ना रखितीं त,
हेंगऽ नानू हमरा के आँखि तूँ देखइतऽ ।
धन के बढ़ल नीक, मन बढ़ी करी दीक,
मनवा के धनवा, ना टिके जन अगड़ा ।।
(17 जुलाई, 1989 के लिखल)
ससुरारी के सबख बुताइल
मोका मिलल जाये के भाई का ससुरारी
महटिअइतीं त कइसे, रहे हमरो लाचारी
एगो दिन भादो के, रास्ता कींच कादो के
बिरेक रहे साइकिल के सुनी कुछ ढीला
खाला में ढुल गइल, हो गइनी गीला
मान-आदर तह भइल, जवन कबो ना भुलाई
लिखल जाए त एगो ग्रंथे लिखाई
भइल शुरु बतकही निकले लागल पम्पा पर पम्पा
मिलली सारी खिलल चमेली सरहज मुस्काइल चम्पा
लगली सरहज सराहे, हमहूँ लगनी ढाहे
बात बात में लेवे लगनी चुस्की
नइकी सरहज भीतरे छोड़े मुस्की
भइल गदबेरा, कहनी चले के बात
झटसे उठल नइकी सरहज,
धइलस दहिना हाथ
मुँह चुनिया के धरवलस किरिया
गँवे गँवे आके सट गइल भिरिया
फेर चीकन चेहरा हँसमुख बोली
पाके मन मिजाज केकर ना डोली
रुक गइनी रात के अब ना सुनी बात के
सुतेला मिलल रात के एगो उपास खटोला
फेर हमहीं रहीं जागल, निसबद रहे टोला के टोला
जब लगलें स मच्छर आपन आपन छड़ पिजावे
हमहूँ लगनी उठके हनुमान चलीसा गावे
ओहू फे ना तिराइल त काली माई के गोहरावे
आह रे राम! भइल काली के किरपा,
निकललें स खटमल खटोला से बनबना के
धावा बोल देलें स आपन आपन टेंगुड़ा टनटना के
नीचे खटमल खीचे खून
ऊपर मच्छर का दोसरे धून
लगे रहे ना टरच बती
खटमल पाटल रती रती
का कहीं, छनेभर में अंगे अंग पाट गइलें स
बिखियाइल माटा नियन किटकिटा किटकिटाके धइलें स
भुला गइल फेर सारी सरहज के हँसी खेल
रात अंहारा चुवे ओसारा तिसरे में ई बड़का झमेल
केहुँग केहुँग कटनी रात
अब सुनी आगे के बात
दोसरा गाँव में गइनी तब भइल अँजोर भिनसार
अपना दुअरा बइठल रहले हमार पुरान इयार
निहोरा पाती कइलें कइनीं दुअरा नास्ता
फेर पूछलें जे भोरहीं भोरहीं कइसे धइलऽ ह कवि रास्ता
कुल्ह कहानी सुनके इयारो रहस भकुआइल
कहनी जे सारी सरहज के सइंतल सवख बुताइल.
(सन् १९८५ – ८६ के लिखल बहुत अइसन कविता बाड़ी सब, जवना के पढ़ल अब लरिकाही बुझाला. ओही में के ई कविता रहल जवना में अपना बड़ भाई का ससुरारी के भोगल अनुभव बा – जयकान्त सिंह ‘जय’)
आ आखिर में एगो
समसामयिक भोजपुरी गीत
केकरा कोसीं केकरा के सराहीं,
मुँह फेरीं केकरा से, केकरा के चाहीं
आस बिस्वास टूटल खातखात धोखा
ओकरे से दागा मिलल जेके देनी मोका ।
ऊ त खुशहाल बाड़ें, हमरा तबाही।।
भइंस आगे बीन के बजावल बकवासी ।
कुकुरे सियार के बा कुंडली में कासी।
बकुला दे भासन, हंस पीटे बाहबाही ।।
बनरा के चाल धइलें जनता अनाड़ी
नेतवा नचावे तबसे बनके मदारी
ठग ना उपास पड़ी, लोभी भइलें दाही ।।
केहू देखे जात धरम, भाई आ भतीजा
चुनाव में बिकाये वाला, सोंचे ना नतीजा
ठग के ठगे में भला केकरा मनाही।।
(04/09/2015)


text:
राष्ट्रपति प्रणब मुखर्जी आय अंग क्षेत्र केरऽ देवघर आरू भागलपुर म॑, विक्रमशिला आरू बौंसी स्थित गुरूधाम भी जैतै
भागलपुर : राष्ट्रपति प्रणब मुखर्जी आय साँझ भागलपुर (कहलगाँव) पहुँची रहलऽ छै । भागलपुर पहुँचै के क्रम मं॑ हुनकऽ कार्यक्रम मं॑ विक्रमशिला, बौंसी स्थित गुरूधाम आरू देवघर केरऽ भ्रमण भी शामिल छै । २ अप्रैल क॑ हुनी विक्रमशिला म॑ रात्रि विश्राम करी क॑ ३ अप्रैल क॑ हुनी विक्रमशिला म॑ एगो जनसभा क॑ भी संबोधित करतै । एकरऽ पहनै राष्ट्रपति प्रणब.. संबंधित अंगिका समाचार पढ़ऽ / Read similar Angika News :सरकारी उपेक्षा केरऽ शिकार बिहार अंगिका अकादमी केरऽ…जाह्न्वी अंगिका संस्कृति संस्थान न॑ बिहार अंगिका…अंगिका भाषा आंदोलन केरऽ पुरोधा आरू अंगिका साहित्य…अंगिका क॑ साजिशमुक्त कराय क॑ एकरऽ विकास के पथ…अंगिका भाषा क॑ संविधान के आठमऽ अनुसूची म॑ शामिल…शहीद निलेश केरऽ गाँव म॑ मुख्यमंत्री केरऽ दौरा सें…


text:
– डॅा० जयकान्त सिंह ‘जय’
लोर ढारत निहारत रहे राह जे,
ओह अँखियन से पूछीं ह का जिन्दगी।
पाके आहट जे दउड़ल दरद दाब के,
ओह दिल से ई पूछीं ह का जिन्दगी।।
पीड़ पिघले परनवा के जब जब पिया
हिया हहरे मिलन लागी तड़पे जिया
सुहाग बनके जे मँगिया सजावत रहल
ओह सेनुरा से पूछीं ह का जिन्दगी ।।
रात पूनम के कहिया ई कटले कटल
नेह ढरकत रहल ना ई पपनी सटल
केतना सज के जे सेजिया प मुरझा गइल
ओह कलियन से पूछीं ह का जिन्दगी।।
लागे सावन कटावन ई रउवे बदे
बात निमनो कहूके जिया का सधे
आस में आज ले जे सजल आ सुखल
ओह गजरा से पूछीं ह का जिन्दगी।।
साँस साँस में सुधिया समाइल सजन
कहके अइनीं ना संसा टँगाइल सजन
चोट पर चोट खाके जे अबले अड़ल
ओह असरा से पूछीं ह का जिन्दगी।।
रहे दूलम बिसारल ई छनभर छवि
कहीं कइसे कहल बा कठिन’ जयकवि’
दिल ई देखे दरद जे जोगावत रहल
ओह उमिरिया से पूछीं ह का जिन्दगी।।


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
मलिकाईन कऽ गियान बानी
एक जाना पुरान कागज खोज खोज के परेशान हो गईलन। ना मिलला पर अपना धरमावतार(मेहरारू) से पुछलें,
"कवन कागज हो चर चिचिरी पारऽलका?"
"उ तऽ सबेरही काबारी का हाथे बेच देनीहऽ", खाना बनावत उत्तर देहली।
अतने पर शांत ना भईली लगली कहे "ताहारा तऽ डिप्टी कईला का बाद कवनो काम नईखे। मोबाइल लेके बईठ जईबऽ लगबऽ लिखे। का लिखेलऽ राम जनिहें? पढ़े का बेरा तऽ दोल्हा पाति पत्ति कांटात आ गुल्ली टांड खेलत होईबऽ! अब चलल बारऽ लिखनी करे। का मिली ओह से बातावऽ? ई ना जे एगो गाय किन लेवेला; दूध तऽ भेंटाईत ?"
"जेने देखऽ टेम नाश! चाह का दोकान पर बत गिजन, बस में बत गिजन फलानवा के सरकार निमन चिलनवा के सरकार निमन! आरे निकमवा सऽ काम नईखे तऽ घर में पोछा लागाव सऽ, लडिकन के पढ़ाव सऽ, केहू का खेत में सोहनी करऽ सऽ लेकिन ओहन के बात मत बतिआवसऽ।"
"का बदले आला बा कबो कुत्तो के पोंछ सीधा भईल बा? चोर, बदमाश, हत्यारा, करजाखोर, स्वार्थी, खजानाखोर एकनीए का बले प्रजातंत्र चलऽता? का बदलल? पहिले रानी का पेट से राजा पायदा होत रहे अबही नेताईन का पेट से नेता? केहू लोहियावादी केहू गांधीवादी केहू नयावादी अगर बा तऽ अपना लाभ खातिर। टिकट देवे का पहिले ओह क्षेत्र के जात के सर्वे कईल जाता। डाक्टर इंजिनियर कोटा से बनावल जाता। केहू का लगे सय बिगहा बा तऽ केहू गाछे का नीचे सुतऽता। अपना जात के हत्यारा साध लागऽता। बाहाली में नेताजी के बंशावली छा जाता!"
"एह से इ सब छोड़ऽ। गाय किनऽ दूध पिअऽ स्वस्थ रहऽ। मेहनत करबऽ बिना जोग के रोग भाग जाई।"
खाना लेके अपना पतिदेव का लगे गईली ताले उ सुत के सपना में बारात रहस--
"अब सब छोडही के परी सारा लेख तऽ रद्दी का भाव में बेचिए दिहलस कहीं गांहक मिलला पर हमरो के मत बेच देवे ओभर टाइम करे खातिर।"
"ऊठऽ आ ठूंसऽऽऽऽऽऽऽऽ"
के मधुर आवाज कान में परते हबरा के ऊठले
-----------------------------------------------------------------------
बेवसाय: विज्ञान शिक्षक
पता: सैखोवाघाट, तिनसुकिया, असम
मूल निवासी -अगौथर, मढौडा ,सारण।
मो नं:
9707096238
-----------------------------------------------------------------------------
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
कलयुग कऽ रंग चाहे घर होखे चाहे गाँव होखे, चिहे जिला देश विदेश होखे, हर जघे एके बाजा बजावत बा, कलयुग आपन रंग देखावत बा। धन खाति...
-
तब से बा अउँजियाइल जब से शहर में आइल तब से बा अउँजियाइल रोटी बदे दुलरुआ खूंटा से बा बन्हाइल गदहो के बाप बोले, दिनवो के रात ...


text:
Monthly Archives: January 2018
देवेन्द्र कुमार राय जी के लिखल भोजपुरी होली गीत ए सखी फागुन में
फागुन में सखी फागुन में सईंया हमरा के कईले लाचार ए सखी फागुन में । केनहु से आवे धरे भर अंकवारी आव तुं नियरा मिलीं जा पारा...
देवेन्द्र कुमार राय जी के लिखल भोजपुरी कविता दारा राग
सुनी सभे आपन बा बतावतानी घर के प्रेम प्रीत राग सुनावतानी। भोरे पराती रोजे सुनाई बीबी भैरवी पंचम में गाईं। सातो सुर आ सातो थाट हरदम खोजे मेहरि घाट। जे...
तारकेश्वर राय जी के लिखल भोजपुरी कविता सालो भर प त गाँवे आई
घूमे आ बचवन के घुमावे आई रिश्ता आ नाता चिन्हावे आई ढेका जांत पीढ़ा आ मचिया एकरा के देखावे आई मम्मी पापा अंकल आ ऑन्टी , नाता एकरा सिवा...
कनक यादव ने जीता सिनेप्रेमियों का दिल
चंचल, चुलबुली अदाकारा कनक यादव ने छोटे परदे पर अपनी विशेष छवि बनाने के साथ ही साथ अब बड़े परदे पर भी धमाकेदार एंट्री...
अरविन्द अकेला कल्लू व्यस्त हैं भोजपुरी फिल्म मैं नागिन तू सपेरा की शूटिंग में
भोजपुरी सिनेमा के युवा स्टार अरविन्द अकेला कल्लू इन दिनों भोजपुरी फिल्म मैं नागिन तू सपेरा की शूटिंग में व्यस्त हैं। इस फिल्म की...
प्रकाश जैस को दर्शकों ने दिया जन्मदिन का तोहफा
भोजपुरी सिने जगत में लोकप्रिय अभिनेता प्रकाश जैस के जन्मदिन को खास बनाते हुए उनके जन्मदिन पर उनकी अदाकारी से सजी भोजपुरी फ़िल्म...
वर्ल्डवाइड रिकार्ड्स भोजपुरी अब करेगी फिल्म निर्माण
भोजपुरी सिनेसंगीत को न्य आयाम देने वाली म्यूजिक कंपनी वर्ल्डवाइड रिकार्ड्स भोजपुरी अब फिल्म निर्माण के क्षेत्र में कदम रख दी है। खबर के...
रानी चटर्जी, रोहित राज यादव और गुंजन पंत स्टारर भोजपुरी फिल्म ये इश्क बड़ा...
भोजपुरिया क्वीन रानी चटर्जी, रोहित राज यादव और गुंजन पंत स्टारर भोजपुरी फिल्म ये इश्क बड़ा बेदर्दी है का पोस्टर आज मुंबई में जारी...
भोजपुरी फिल्म दबंग सरकार के लिए सिक्स पैक बनाएंगे खेसारी लाल यादव
भोजपुरी सुपर स्टार खेसारी लाल यादव को लेकर बन रही अब तक की सब से महँगी भोजपुरी फिल्म दबंग सरकार की शूटिंग 10 फरवरी...
मोनालिसा और विक्रांत सिंह राजपूत स्टारर भोजपुरी फिल्म पाकिस्तान में जय श्रीराम के रिलीज...
बिग बॉस फेम मोनालिसा और विक्रांत सिंह राजपूत स्टारर भोजपुरी फिल्म पाकिस्तान में जय श्रीराम के पोस्टर फाड़े जा रहे हैं। बता दें कि...
देवेन्द्र कुमार राय जी के लिखल तीन गो भोजपुरी गीत आ कविता
महंगाई महंगाई अईसन कईले बा बेहाल कि नुन रोटी हो गईल मोहाल। माई के दूध सुखल बचवा के अतडी़ हमरा कमासुत के झुरा गईल गतरी, आगे बुझात नईखे होई...
भोजपुरी फिल्म वांटेड के गाने के शूटिंग के दौरान पवन सिंह ने की जमकर...
श्री जे सोहरता प्रोडक्शन के बैनर तले बन रही भोजपुरी फिल्म वांटेड अब अंतिम चरण में है। ऐसे में एक गाने की शूटिंग के...
भोजपुरी फिल्म मंदिर वहीं बनाएंगे का फर्स्ट लुक रिलीज
अयोध्या के रियल लोकेशन पर शूटिंग के कारण चर्चा में आई भोजपुरी फिल्म मंदिर वहीं बनाएंगे का फर्स्ट लुक शनिवार को सोशल मीडिया...
भोजपुरी फिल्म बलमा डेरिंगबाज़ की डबिंग समाप्त
एस एस सिने वर्ल्ड के बैनर तले निर्माणाधीन भोजपुरी फिल्म बलमा डेरिंगबाज़ की डबिंग पूर्ण कर ली गई है। टेक्निकल वर्क के साथ पोस्ट...
सीमा सिंह की अगली भोजपुरी फिल्म लव एक्सप्रेस
भोजपुरी सिनेमा की चंचल चुलबुली नृत्यांगना, आईटम क्वीन सीमा सिंह अपनी मोहक अदा व ठुमके से सबका मन मोह लेती हैं। सीमा सिंह ने साल...
रानी चटर्जी अभिनीत भोजपुरी फिल्म सखी के बियाह की एडिटिंग समाप्त
रॉयल फिल्म्स एंटरटेनमेंट के बैनर तले निर्माणाधीन भोजपुरी फिल्म सखी के बियाह की एडिटिंग समाप्त हो गई है और अब डबिंग शुरू कर दी...
अभिनेत्री निधि झा भोजपुरी फिल्म मैं नागिन तू सपेरा की शूटिंग में व्यस्त
भोजपुरी सिनेमा जगत की परी कहे जाने वाली लूलिया गर्ल अभिनेत्री निधि झा ने बहुत कम समय में जो मुकाम स्थापित किया है, वह...
फर्स्ट एनीवर्सिरी सेलिब्रेट करने दुबई पहुंचे बिग बॉस की एक्स कंटेस्टेंट मोनालिसा और विक्रांत
बिग बॉस की एक्स कंटेस्टेंट मोनालिसा अपनी फर्स्ट मैरेज एनीवर्सिरी सेलिब्रेट करने अपने पति व्रिकांत सिंह राजपूत के साथ दुबई पहुंची हैं। खुद मोनालिसा...
आनंद ओझा और काजल राघवानी अभिनीत भोजपुरी फिल्म हीरोगीरी का ट्रेलर लांच
यश मूवी मेकर के बैनर तले निर्मित की गई भोजपुरी फिल्म हीरोगीरी का ट्रेलर सुप्रसिद्ध म्यूजिक कंपनी वर्ल्डवाइड रिकार्ड्स भोजपुरी ने लांच किया है।...
देवेन्द्र कुमार राय जी के लिखल भोजपुरी कविता मुंह कहवां बोरीं
कह ए भोजपुरिया भईया हीक भ भोजन कहां झोरी कमाईल त मिलत नईखे कह मुंह कहवां बोरीं? कतना दिन ले आस लगवनी कुछ कटि जाई दिन मोर तुहीं कह...
12Page 1 of 2


text:
गुड़ खाये गुलगुला से परहेज करे
January 25, 2011
बिहार के मुख्यमंत्री नीतीशो कुमार ओह जमात में शामिल हो गइल बाड़े जे चाहत बा कि भाजपा काश्मीर में तिरंगा फहरावे के जिद्द छोड़ देव. काहे कि एहसे काश्मीर में तनाव बढ़ जाई. नीतीश कुमार भाजपा का साथे मिल के सरकार चलावत बाड़े बाकिर जब तब ओकरा के उपदेश दिहला से ना चूकस. नीतीश के सपना बा देश के प्रधानमंत्री बने के आ ऊ ओह खातिर पाकिस्तानी झण्डा फहरावे वालन के साथ दिहला में कवनो खराबी नइखन देखत. भाजपो के का कहल जाव जे मायावती, नवीन पटनायक, आ नीतीश कुमार जइसन लोग के साथ दे के ओह लोग के एह लायक बना दिहलसि कि ऊ लोग भाजपा के बरबाद कर सकस.
ओने तिरंगा यात्रा का सिलसिला में जम्मू चहुँपल भाजपा नेता अरुणजेटली, सुषमा स्वराज, आ अनंत कुमार के जबरिया पंजाब वापिस भेज दिहल गइल बा. जम्मू से केहूओ कार भा बस से श्रीनगर ना जा सके. दू दिन एह खातिर खुबे कड़ाई रही. आ देखल जाई कि ओह दिन काश्मीर में पाकिस्तानी झण्दा फहराई आ ओह देशद्रोहियन पर कवनो तरह के रोक ना लगावल जाई.